text:
Sra. Amalie Rogers
Gradisimentu
Yunan, Nietunan, Rumannan, Subrinu(a)nan i demas famia di defuntu:
Sra. Amalie Rogers
Mihó konosí komo Mamai òf Emi
Ta gradisí tur famia, bisiñanan, amigunan, amiganan i konosínan ku di un manera of otro a mustra atenshon i kompaña nos na ora di morto i entiero di nos defuntu stimá. Danki ta bai na tur ku a manda krans, flor, yamadanan di telefon i kontaktonan via medionan social. Un danki speshal na Dr Canister iWit Gele Kruis. Boso atenshon i sosten tabata un gran konsuelo pa nos.
Alabes nos ke partisipá ku lo bai tin un (1) Santu Sakrifisio di misa kual lo tuma luga Djadumingu 2 Òctober 2022 pa 6:00 atardi na Misa di Steenrijk.
Aseptá esaki komo un invitashon personal.


c: text/html

text:
ORANJESTAD — Partido MEP den fin di siman a tene un accion di recaudacion di fondo pa yuda damnificadonan di St. Maarten.
Esaki a cuminsa ya caba diabierna door di candidato Daphne Lejuez cu un actividad pa recauda fondo na su Cede. E atardi aki, Daphne a bende cos dushi y cu e accion aki a recauda 1000 florin pa yuda damnificadonan di St. Maarten.
Diadomingo e hobennan di HOT, e hala hubenil di MEP, a subi caya pa sigi busca donacion pa yuda damnificadonan. E hobennan a para henter dia na diferente punto riba nos isla, San Nicolas, Savaneta, Santa Cruz, Paradera, Noord, Eagle y finalisando na Rancho den curason di Playa.
Den e accion aki nan a recauda 2500 florin.
Riba e suma aki partido MEP mes a hasi un donacion di 2500 florin tambe.
Y finalmente sra. Evelyn Wever-Croes a anuncia cu en vista cu e no lo organisa un ciere di campaña manera tradicionalmente cada candidato ta hasi, el’a dicidi di hasi un donacion tambe di su mesun campaña di 2500 florin.
Cu esaki, entre e donacionnan di comunidad, donacion di partido MEP y di candidatonan Daphne y Evelyn, e suma total pa yuda damnificadonan di St. Maarten a bira 8.500 florin!
Den un actividad yen yen di hende den Rancho, e donacion a wordo entrega na Rode Kruis.
“Den ultimo simannan dos suceso a conmove nos, y candela cu a destrui Brillo di Solo, y e orcan devastador na St. Maarten. Nos no a sinta keto y nos a dicidi di pone esfuerso pa recauda fondo, apesar cu e ultimo dianan aki di campaña ta hopi ocupa.
Awe nos por anuncia cu e suma total recauda pa yuda damnificadonan di St. Maarten ta 8.500 florin y e suma pa yuda Brillo di Solo ta 8.900 florin. Esaki ta danki na e esfuersonan di nos hala hubenil HOT cu a traha henter dia pa recauda fondo, combina cu esfuersonan di tur candidato di partido pa recauda fondo. Esaki combina cu donacion di Daphne Lejuez y mi persona, ta pone cu awe nos por hasi e bunita donacion aki.
Nos tur tin famia y conocirnan na St. Maarten y e situacion cu nan ta aden tin nos hopi preocupa. Nos ta spera cu e suma aki por trese un poco alivio pa e damnificadonan y cu Dios bendiciona e pueblo di St. Maarten”, lider di MEP Evelyn Wever-Croes a duna di conose.
Pabien na MEP y su candidatonan pa e bunita gesto aki.

robotstxt: allowed

filter: keep


text: Diaranson atardi riba J.G Emmanstraat banda di lucky store un accidente a tuma luga entre un van mitsubishi y un motociclista. E homber riba su harley color berde bayendo direccion pariba a hay’e confronta cu un persona den un van a yega lora su dilanti pa bay na man robes y drenta e caya cu tin pariba di lucky store y consecuencia ambos a dal den otro y e homber a dal abou. Polisnan a presenta di biaha na e sitio y a topa cu e homber benta abou y herida. Ambulance a presenta unda paramedico a haci un control medico.


text: Zr. Ms. Groningen un biaha mas ta interseptá transporte di droga. E Barku Hulandes di Marina S.M. Groningen pa di dos biaha den un tempu kòrtiku a interseptá un transporte di droga. Den Laman Karibe e barku di patruya djabièrnè último a obligá un go-fast pa stòp, Den esaki e barku a bolbe interseptá un lote grandi di kokaina. Esaki tabata pa Groningen e di dos lote di droga den tres dia ku a keda gara. Un avion di marina di e patruya di Wardakosta den Region Karibe, e Dash-8, a descubri un go-fast. Riba esaki S.M. Groningen aser notifica. Inmediatamente el a drenta akshon cu 2 boto rapido FRISC. Abordo di esakinan tabatin e team di Wardakosta Merikano y Kuerpo di Marina. Nan a stop esnan ku tabata abordo di e go-fast y a intersepta e droga y a confisca esakinan mientras a detene e sospechosonan. Ta kalkulá ku den e akshon aki tabatin 465 kilo di droga paketa. S.M. Groningen for di yüni 2020 ta e barku di patruyahe den Region di Karibe y ta activo den e region, combinando operacionan antinarcotico ku sosten di Wardakosta de Region Karibe. Siman pasá Groningen a interseptá kaba 455 kilos di cocaina.


text: Diahuebs atardi a drenta informe di cu un homber di 75 aña a sali pa bay cana den mondi y ainda no a regresa su cas na Balashi, mesora a dirigi un patruya na e sitio. Na yegada di e patruya a bin compronde cu e homber tin un bodyshirt blauw scur cu licht geel aden, jeans, keds preto di Nike e homber ta pelon cu un rabo su tras. Central di polis a percura pa e helicopter tambe sali yuda buska den e area. E famia kiermeen cu e homber a bay drenta e rooi banda di e sanctuario di burico. Mientras tanto e patruya a bay na e parti final di e rooi cu ta bay caba banda di Wela ney. Mas of menos 20 minuut despues e helicopter a yega y a inicia cu buskeda. Algun minuut despues e helicopter a señala un hende drumi riba suela y tabata cuadra cu e descripcion duna. A solicita presencia di ambulans y di bombero na e sitio. Nan a yega cerca y a haya e homber perdi nan a rescate sake for di mondi y hib’e hospital den e ambulans pa ricibi atencion medico y un revision general. Bon trabao y actuacion rapido a duna su fruto pa asina haya e persona rapidamente.


text:
ORANJESTAD,Aruba
Parlamento diamars mainta a trata presupuesto 2020 caminda miembro di fraccion di AVP, Jennifer Arends-Reyes, a mustra cu tabata un reunion bou circunstancianan special y caminda medidanan di precaucion a wordo tuma relaciona cu e corona-virus.
“Sin duda tratamento di presupuesto 2020 tabata uno hopi excepcional sigur mirando e tempo cu pais Aruba y henter mundo ta bibando aden na e momentonan sumamente fastioso caminda nos pais tambe a wordo confronta cu e virus aki covid-19.
Nos ta totalmente den un otro esfera caminda Parlamento tambe mester a atende cu cosnan den un forma diferente.
Tratamento di presupuesto 2020 tambe a percura pa presenta un scenario cu practicamente nunca antes a wordo presenta y for di comunidad a bin hopi pregunta riba e cambionan cu nan a mira entre otro na momento c’un Parlamentario ta hiba palabra, e sala ta completamente bashi.
Esey tabata un di e precaucionnan cu Parlamento a tuma pa purba di percura cu lo tin menos contacto cu otro y reduci e posibilidad pa un contagio mas tanto posibel manera cu a wordo pidi pa autoridadnan concerni.
Nos fraccion mes tabatin tres miembro kendenan a regresa Aruba for di exterior y cu a cay den e periodo di cuarentena di 14 dia pero e reunion a cay net den e periodo ey y nan a opta di ta miho nan sigui den cuarentena manera a ser pidi.
Di otro banda nos por a ripara si c’un lider di fraccion cu ta sostene gobierno, no a duna oido na e exigencia di su gobierno y a dicidi di duna acto di presencia den e reunion aki sin cumpli cu e 14 dianan stipula pa autoridadnan.
Tratamento di presupuesto a resulta un reunion caminda hopi pregunta di fraccion di AVP no por tawatin claridad riba nan, caminda nos a keda sin informacion manera ki efecto e prestamo aki lo tin, si tin palabracionan haci caba cu por ehempel Hulanda of no.Nos no por pre-mira e ora pa e falta di informacionnan aki pa nos por a duna un acuerdo total pa e proposicion cu tabatin riba mesa mirando e suma ta sumamente grandi y cuantioso pa pais Aruba, ki efecto esaki lo bay tin y si e fondonan lo ser uza den fase y con lo controla esakinan.
Sigur nos tin cu bisa pa loke ta e proposicionan tambe pa yuda e fondonan di tanto SVB, AZV y otro fondonan, pero tambe persona- y gruponan caminda sigur fraccion di AVP no tin obhecion pa e parti aki pero si ta keda e falta di mecanismo di control cu nos a mira cu ta haci falta. Pa loke ta e situacion di Aruba na e momentonan aki, caminda cada caso cu ta confirma c’un hende ta contamina ta uno di mas.
Pa e motibo aki tambe fraccion y partido AVP ta haci un apelacion na comunidad pa duna tur cooperacion y sigui e liña di instruccion cu e profesionalnan ta bisa nos, tanto pa loke ta toque de queda pero tambe e aspecto di cuarentena, pa nos sigui pone di nos banda pa asina mas pronto posibel, pa atrobe Aruba y principalmente e sector turistico, economia, scolnan y parti laboral, tur lo por yega na alcansa un nivel di normalidad bek.
Esaki por wordo logra solamente c’un esfuerso colectivo caminda cada un di nos mester duna nos aporte pa logra esaki y den e proceso aki nos yuda contene e pandemia y loke ta e embargadura di e efectonan negativo pa nos pueblo y dushi isla,” Parlamentario Jennifer Arends- Reyes a declara.


text:
Mundo ta celebra e luna di Juni manera Luna di Orguyo pa e comunidad LGBT+ cual ta un celebracion anual cu ta reconoce derechonan igual pa esnan cu ta forma parti di un minoria sexual. Accion21 a haci un sondeo riba con nos comunidad ta para den cuadro cu introduccion di matrimonio entre personanan di mesun sexo, na unda cu 57% ta aproba esaki riba nos Pais.
Un gran cantidad di gobiernonan rond mundo ta considerando of ta den e proceso di reconocemento legal di matrimonio pa pareha di mesun sexo. The Human Rights Campaign Foundation ta encarga pa sigui desaroyonan den loke ta reconocemento di matrimonio di mesun sexo rond mundo. Actualmente nan ta raporta cu tin 31 pais na unda cu matrimonio pa pareha di mesun sexo ta legal y e lista aki lo sigui crece den forma cu e procesonan ta andando mundialmente.
Den cuadro cu esaki, un sondeo a wordo haci na Aruba entre 25 di Maart pa 3 di April 2022, cu un total di 1,200 entrevista efectivo considerando quotas geografico y demograficonan manera sexo, edad y nivel di educacion. E sondeo aki ta refleha cu 57% di e poblacion di Aruba ta aproba matrimonio pa pareha di mesun sexo, y 43% ta desaproba. E margennan di eror maximo di e encuesta ta +/-2,6 punto di 95% di e confiansa di e estadisticanan. Adultonan, hende homber y hende muhe residente di Aruba cu nacionalidad Hulandes y cu derecho di voto den tur region y districto di Pais Aruba ta esnan cu a participa. E sondeo a wordo haci via entrevistanan online cu control stricto di quotas y control di seleccion di esnan entrevista na cada momento. Un cuestionario structura a wordo uza cu solamente esnan residente cu facultadnan di eherce voto na Aruba a uza.
E regionnan of districtonan cu ta mas na fabor di esaki ta Noord, Tanki Leendert y Oranjestad-West, como tambe Savaneta. E partinan di Oranjestad-Oost y San Nicolas-Noord ta e regionnan cu menos ta aproba esaki. Remarcabel tambe ta pa mira cu 54% di hende homber y 60% di hende muhe ta na fabor pa matrimonio entre persona di mesun sexo. Por nota cu 68% cu ta entre edadnan 18-29 ta aproba esaki, y 32% ta desaproba. Tambe 45% di hende homber y hende muhe entre edadnan di 60+ ta aproba, y 55% ta desaproba. Por mira den e parti di nivel di educacion con 72% di esnan cu HBO/Bachelors ta na fabor y 28% ta desaproba. Un 61% di esnan cu enseñansa universitario/masters/y doctorado ta aproba, y 39% ta desaproba.
Organisacionnan mundial ta den punto di bista tog cu ainda falta hopi trabao pa haci pa e generacionnan nobo wordo educa y desaroya den un pais caminda matrimonio pa pareha di mesun sexo ta wordo respeta igual. Obviamente ta di compronde cu tin persona cu lo ta contra esaki y nos ta biba den un democracia aki na Aruba, pues tur e hendenan aki tin e derecho di defende nan posicion.
“Locual si nos kier, ta den e parti di igualdad unda nos tin e mesun derecho. E gran mayoria di e poblacion Arubiano ta na fabor di e cambio aki. Ami personalmente ta mir’e cu na un banda bo tin exclusion, discriminacion y rechaso, y na otro banda tin resilencia, amor y inclusion. Pa mi ta hopi cla na ki banda nos creador ta. Pa e motibo aki, ta importante ora nos wak den nos historia e avansenan cu a bini den e tema aki cu semper a wordo logra pa hendenan dentro di e comunidad aki,” sr. Mansur ta splica.


text:
Mi por a tuma nota cu Minister President ta menciona su proyecto di Bo Bario, na unda barionan a haya atencion cu canchanan deportivo y cu e barionan ta super contento cu e proyecto aki. Mi kier a invita Minister President pa ora e bishita e barionan tur diahuebs e tambe presenta na e canchanan pa wak den ki estado nan ta. Mi intencion no ta pa critica asina no mas pero ta importante pa ora bo desaroya un plan di maneho cu en realidad esaki tambe wordo cumpli. Bo Bario, un proyecto di MP na unda a forma un grupo di personan, coordinadornan cu por a haci deporte pero no sa nada di desaroyo di deporte. Bo Bario no a tene cuenta cu e departamento di deporte ni cu minister di Deporte pero ta funciona separa. E resultado ta cu Bo Bario a bira un fracaso. No tuma mi palabra subi auto y wak pa bo mes. Para puntra e bario kico Bo Bario a significa pa nan??? Bo lo tende mescos cu mi!!!
Mi ta trahando mas cu 34 aña den deporte organisa y a tuma hopi aña cu ESFUERSO di hopi otro colega pa desaroya e nivel di deporte na scol, bario y comunidad en general . Manehonan ad hok sin planea debidamente cu bo departamento encarga cu deporte y federacionnan solamente lo resulta den un fracaso. Pesey mi desicion pa drenta arena politico pa asina nos un bes mas uza nos recurso humano y financiero pa promove deporte y movecion den tur bario y mas cu tur percura pa e facilidadnan ta optimal. Ta bunita pa nos tin atletanan cu ta representa Aruba riba un nivel internacional pero ta hopi importante pa concentra riba nos hubentud cu ta bay perdi pa falta di vision y capacidad pasobra politica ta mas importante cu maneho integro y efectivo. Mester centralisa deporte y concentra tur nos esfuerso den bienestar di nos hobennan.


text:
Salo ta contene e mineral sodium den forma di sodium chloride. Sodium bo ta hay’e di naturalesa den diferente cuminda. Hasta den berdura tin un cantidad hopi chikito di sodium. Sodium ta wordo uza pa preserva y duna sabor na varios cuminda procesa.
Sodium den nos curpa ta wordo regula door di e riñonan y ta yuda mantene e balans di likido den nos curpa. Ademas sodium ta necesario tambe den funcionamento di nervio y musculo.
Na momento cu tin demasiado sodium den bo sanger, esaki por causa cu e adernan ta trek mas awa cu por pone extra presion riba e murayanan di e adernan y curason. Despues di tempo esaki por causa cu e ader ta bira stijf cu consecuencia cu bo presion di sanger ta subi.
Presion halto por subi bo riesgo di haya problema di curason y ader (e.o. ader ta cera, ataca di curason of stroke). Otro efecto negativo di un cantidad halto di sodium ta osteoporosis (weso bros) y cierto tipo di cancer.
Asina, aunke bo no tin presion halto, ta recomendabel pa limita e cantidad di sodium/salo den bo alimentacion di tur dia. Haci esaki door di:
– scoge snack mas saludabel cu ta contene menos salo (bou 140 mg sodium pa porcion)
– prepara bo cuminda na cas uzando condimento fresco y poco salo
– scoge producto fresco cu mas frecuencia y cu ta menos procesa
– evita di cumpra cuminda pafo di cas. Ta comproba cu cuminda di restaurant of take away ta contene mas salo y vet cu cuminda prepara na cas.
Ahusta bo escogencianan p’asina por baha man na sodium/salo y cuida bo salud miho!


text:
ORANJESTAD,Aruba
E temporada mas druk di Carnaval ta den porta y Sociaal Crisis Plan kier a comparti algun tips pa mayornan y cuidadonan di mucha pa asina henter e comunidad por pasa un temporada di Carnaval sano y dushi!
Sociaal Crisis Plan conhuntamente cu 34 otro instancia e aña aki ta comparti e mensahe pa “Ban cuida nos muchanan den temporada di Carnaval”. E pensamento tras di e mensahe aki ta cu tur mayor y cuidado di mucha ta carga e responsabilidad pa cuida y proteha nan yiunan y den temporada di Carnaval esaki mester wordo poni na prome luga, pa asina nos muchanan tambe por goza di Carnaval den un forma sano.
Nos kier duna e siguiente tipsnan:
- Mucha bou di 5 aña? No hib’e parada!
- Sigura cu bo yiu tin un luga pa sinta y descansa
- Proteha e oido di bo yui cu earplugs
- Hunta sunblock y pone bo yui den sombra
- Semper tira bista riba bo yiu
- Duna bo yiu hopi awa y cuminda saludabel
Muchanan chikito, bou di 5 aña, no ta celebra Carnaval manera nos como adulto ta celebra y nos conseho na tur mayor y cuidado di mucha ta pa preferibel no bay cu mucha chikito of baby Carnaval. Considera pa un mayor of familiar di confiansa keda cas cu e mucha of tuma contacto cu Fundacion Pa Nos Muchanan cu ta ofrece un lista amplio di “daycares” pa temporada di Carnaval cu ta certifica y di confiansa pa asina bo por laga bo yiu(nan) den bon cuido profesional.
Corda cu e zonido duro pa hopi ora largo, ta haci daño na oido. E solo cayente ta causa kemadura y ta hisa e oportunidad pa haya cancer di cuero. E oranan largo di fiesta y multidud di hende por causa ansiedad, panico y asta trauma den muchanan. Pues nos ta urgi tur mayor y cuidado di mucha pa haci uzo di nos tipsnan pa asina nos tur por goza di un temporada di Carnaval den un forma sano y responsabel.
Pa mas informacion of tips pa cuido di mucha durante Carnaval por tuma contacto cu Fundacion Pa Nos Muchanan na 5834247 of yama Tienda di Educacion na 161 (yamada ta gratis). Sociaal Crisis Plan tin tur informacion di e campaña aki riba nan Facebook page @scparuba of por tuma contacto pa mas informacion na 5281190.


text:
The content originally appeared on: Diario
Entrevista cu Suzee Dumfries:
*Puntra bo mes kico bo ta dispuesto pa haci y stop di haci pa cambia e problema
ORANJESTAD (AAN): E economista cultural y tambe antropologo/psicologo, Suzette Dumfries a elabora ampliamente durante un entrevista cu DIARIO riba e tema di empoderamento.
Suzee, manera e ta conoci, ta kere fuertemente den e pensamento cu ningun pais por desaroya si su hendenan no progresa hunto cu ne. Tambe e tin bo cla cu influencia ta mas importante cu poder. Y riba e temanan aki, lo enfoca e dianan aki unda lo trece dilanti su pensamentonan relaciona cu desaroyo economico.
Cu e vision aki den mente Suzee a dicidi di lansa un plataforma aki na Aruba pa empodera e sernan individual. E ta kere fuertemente den contribui cu su experticio ya cu ningun pais por desaroya si su hendenan no ta prospera.
Su forma di contribui cu e desaroyo di Aruba ta pa medio di siña con individualmente nos por participa den nos mes progreso individual y tambe familiar.
Den su opinion, e problemanan di un pais mester wordo defini for di diferente perspectiva y despues puntra bo mes un pregunta ainda mas importante: “mi tin e problema aki den mi pais. Kico mi ta willing di sacrifica pa cambia e problema?, kico mi ta willing di sigui haci?, kico mi ta willing di cuminsa haci? y kico mi ta willing di stop di haci?”, Dumfries a expresa.
El a sigui bisa cu e preguntanan ey no por contesta si bo no sa ken bo kier bira. “Si ami no sa ken mi kier bira, mi por cumpra 40 mil carchi di membership pa gym. Pero si mi no tin e problema bon defini, anto tin un bon bista di kico mi ta willing di sigui haci, kico mi ta willing di stop di haci, kico mi ta willing di cuminsa haci, con mi ta bay yega na e realidad cu mi kier baha peso?”.
E ehempel aki cu no ta mucho academico ta simpel pa compronde c’un problema mester wordo defini. Kico ta realmente e problema. Den e definicion di e problema, bo mester ta honesto cu bo mes, confronta bo mes y esey ta loke nos mester haci como pais”, a expresa.
Unabes cu bo ta haya e oportunidad di compronde con nos por resolve problemanan na nivel nacional, como cualkier pais, bo a cuminsa stima e idea di ta un contribuyente na e construccion di diferente nacion, a bisa.
Eynan su interes di simplemente ta un economista a bira: con e por compronde hende den nan contexto cultural. “Pesey mi a bay studia Antropologia Psicologico”, Suzee Dumfries a duna di conoce.
Den un articulo anterior a splica cu Suzee Dumfries ta un yiu di tera, cu a lanta den bario di Rancho. For di chikito e tabata tin un pregunta den su cabes. Pakico tin hende pober y hende rico. Pakico pobresa ta existi?.
Cu e vision ey, di un dia cambia mundo, el a inicia estudionan di ‘International Studies’ na Merca pa despues bay Hulanda y gradua como Antropologo-Psicologo.
Durante 35 aña el a biba afo. El a biba den 13 pais diferente. Den e ultimo añanan, el a biba y traha pa Sheik Mohamed na Dubai y a yuda traha riba plannan di desaroyo exitoso.
Awor e ta na Aruba cu e meta di yuda su hendenan, su isla. Riba esaki lo elabora den e proximo edicion. Keda pendiente.


text:
ORANJESTAD – Desde bishita di Secretario di Estado Alexandra van Huffelen na Aruba, algo cu a hala hopi atencion ta e escogencia di regalo cu Prome Minister Evelyn Wever – Croes a haci. Particularmente cu a opta pa articulonan traha na Aruba door di localnan y cu tin un bunita storia tras di nan.
Awor cu nos ta den un etapa cu mas y mas ta dirigi e atencion y enfoke riba apertura di pais, normalidad y recuperacion economico, por wak bek na e resiliencia di nos pais cu tin hopi di haber cu nos hendenan.
Productonan di cuido marca Ha’bon
Naline Heilbron ta splica cu Ha’bon ta un compania di productonan traha na man na Aruba door di personanan cu limitacion. ‘Ha’bon Aruba, no ta produci unicamente habon. Como cu e demanda a cuminsa crece, e mercado tambe a crece y a cuminsa expande exitosamente den otro ramonan di cuido di cuero ‘skin care’, a base natural cu ingredientenan natural.’
Algun di e productonan aki ta encera e liña di cuido di cara cu ta inclui ingredientenan manera colageno, elastina y hyaluronic acid, crema pa curpa, y un liña pa hende homber cu ta inclui after shave y cuido di barba. Ademas, sra. Heilbron a splica cu e cahitanan tambe ta wordo traha door di personanan cu limitacion.
Sjaal di Gigiola Gomez
Diseñadora local Gigiola Gomez tambe a expresa cu como Arubiano e ta orguyoso di a haya e oportunidad pa a traves di Prome Minister, scoge un regalo pa Secretario di Estado van Huffelen. ‘Arubianonan tin hopi talento y mester support esaki. Prome Minister sigur a haci un bon impresion.’
Sra. Gomez a sigui splica cu e inspiracion tras di sjaal escogi ta nos cultura. ‘Mi a wordo inspira como cu Aruba ta trece hopi hende cerca, diferente nacionalidad cu ta trece desaroyo pa nos pais. Mi ta kere nos hendenan ta nos personanan clave y mester sostene otro. Mi a inspira tambe no solamente pa hendenan, pero tambe e biento cu ta supla nos bandera nacional. E sjaal tin e print di colornan di nos bandera y e movimento di biento cu ta trece tur hende hunto.’
Sra. Gomez a keda hopi contento cu Prome Minister ta considera nos Arubianonan pa trece algo asina dilanti, pa intruduci hendenan internacional articulonan tipico, autentico y cu tin un storia di conta di nos cultura. Tur Arubiano tincu uni y empodera otro pa nos por yega internacional. Pa esaki, colaboracion ta hopi importante’, sra. Gomez a expresa.
Gabinete Wever – Croes II Ta promove y sostene nos localnan cu a pesar di tempo dificil a desplega pasion, determinacion, perseverancia y creatividad. Esaki ta dos ehempel di companianan y personanan local, pero ta aplaudi cada un persona cu ta tuma e curashi pa lanta un negoshi y crea algo riba nan mes cu ta representa Aruba y nos cultura.


text:
Charla grátis riba “ASMA” dia 11 di febrüari 2020 na Sentro di Bario Souax
Charla grátis riba “ASMA” dia 11 di febrüari 2020 na Sentro di Bario Souax
Fundashon Pro Souax, Sentro di Bario Souax i Sentro Médiko Souax pa medio di esaki ta anunsiá na habitante di bario di Souax, Gato, Zegu, Ser’i Kandela i bisindario i tur otro interesado, ku djamars awor 11 di febrüari e siklo di charlanan riba salú i kuido di salú, ta kontinuá ku otro tópiko interesante.
E luna aki dr. Oliva ta trata e tópiko: ASMA.
Un i tur ta keda invitá pa bin tende Dr. Oliva splika kiko ta Asma; ki ora nos ta papia di Asma; kua ta e síntomanan i posibel kousanan di Asma i kiko nos ta komprondé bou di un atake di asma. Tambe Dr. Oliva lo trata kon pa prevení un atake di asma, kon kuida ora bo tin Asma i kua ta e diferente tipo di tratamentunan ora bo ta sufri di e malesa respiratorio aki.
Bo tin un yu òf familiar ku ta pashènt di Asma; bo mes ta un pashènt di Asma i bo ke sa mas tokante e malesa? Anto bo no por pèrdè e charla interesante aki. E charla ta tuma lugá na Sentro di Bario Souax i ta kuminsá shet’or en punto i lo dura te ku mitar di nuebe di anochi. Entrada ta grátis i durante e charla lo tin amplio oportunidat pa hasi pregunta.
Charla riba tópiko di salú públiko
Tópiko : ASMA
Oradó : Dr. Octavio Oliva; dòkter di kas pa bario di Souax
Dia : Djamars 11 di febrüari 2020
Ora : Shet’or pa mitar di nuebe di anochi (19.00 – 20.30)
Lugá : Sentro di bario Souax
Entrada : GRÁTIS


text:
Tag Archives: ambtenaar
Notificacion di AO Departamentonan Gubernamental
SVb su Departamento Salud y Trabao ta participa na tur hefe di departamento gubernamental cu ta haci uzo di Medisoft SVb un adaptacion riba e proceso pa notifica AO durante di e ola number 5 di Covid19. E proceso di notificacion cuminsando diahuebs 6 di januari lo cana di e siguiente manera: Funcionario publico cu… Mas Informacion
Procedura Notifica AO Sector Publico (Entrante 28 April 2020)
Procedura Notifica AO Sector Publico Procedura Notifica AO Sector Publico (entrante 28 april 2020) Riba e prome dia ta notifica AO cerca e dunado di trabao. E dunado di trabao ta registra e notificacion den Webportaal. Si ta sigui malo e di dos dia yama entre 7:00 AM y 9:00 AM na e oficina di… Mas Informacion
Proceduranan AO durante Shelter in Place
Banco di Seguro Social Aruba SVb a suspende tur su servicionan durante di Shelter in Place. SVb ta sigui percura pa pagonan di pensioennan y beneficionan cu ta wordo paga directamente na trahado. Tur otro servicio di SVb ta ser posponi. Procedura pa notifica AO durante Shelter in Place Trahado di servicionan esencial den sector… Mas Informacion
Notifica AO na 527-2782
En conexion cu e situacion actual di COVID-19/ Coronavirus nos ta adapta nos servicio di notifica AO. Entrante awe por notifica AO solamente via 527-2782. Esaki ta conta pa tur asegurado di SVb den sector priva ademas ta conta tambe pa ambtenaar den sector publico. Notifica AO Entrante awe tur asegurado mester notifica AO via… Mas Informacion
Notifica AO pa motibo di Cuarentena
Aseguradonan di SVb cu ta obliga di bay den cuarentena por notifica AO pa cu esaki. Esaki ta conta pa tur trahado den sector priva. Ambtenaar no tin nodo di notifica AO, debi cu ambtenaar por haci uzo di e areglo di BVVD. Na momento cu un trahado ta ser obliga pa bay den cuarentena… Mas Informacion
Diabierna no tin Control Medico pa Trahado Publico na SVb
Cu excepcion pa esnan cu tin afspraak caba Pa motibo di actividadnan interno diabierna awo 27 di september no tin control medico pa trahadonan publico (ambtenaar of gelijkgestelden). Esnan cu tin un afspraak caba si lo ricibi nan control na e mesun orario cu e afspraak ta poni. Ambtenaar of Gelijkgestelden pues cu lo mester… Mas Informacion


text:
WILLEMSTAD – Ámtenarnan na Kòrsou ta haña nan gratifikashon di 1750 florin bruto, pues nèto algu menos, tòg riba nan kuenta di banko. A reservá algu mas ku 10 mion di florin pa esaki.
E gratifikashon ta bini un luna mas lat ku planiá, pasobra gobernadó no tabata konvensí di e motivashon di gobiernu di Kòrsou. Un di e motibunan pa duna un gratifikashon ta e trabou èkstra ku ámtenarnan ta hasi pasobra hopi kolega a sali for di servisio, pero no pasobra a remplasá nan. Otro motibu ku nan a duna gobernadó ta e trabou èkstra pa motibu di koleganan ku a bira malu ku korona i e trabou èkstra pa motibu di reorganisashon.
E sèn èkstra aki ku ta duna pa un biaha so ta konta pa tur ámtenar ku for di 15 di yüni di e aña aki ta den servisio aktivo. Esnan ku ta ekivalente ku personal di gobièrnu tambe ta bini na remarke. Esun ku tin un dispensashon spesial di servisio e aña aki, ku ta suspendé òf ku tin un kastigu disiplinario, no ta haña nada.
Ámtenarnan ku ta traha ménos ta haña e gratifikashon proporshoná segun e kantidat di ora ku a traha.


text:
Kralendijk- For di dia promé di yüni biaheronan for di Aruba i Kòrsou no mester hasi tèst mas di PCR pa por biaha bai Boneiru.
Pa no mester hasi PCR mas, paseheronan mester a pasa e último bakuna mas ku 14 dia pasá. E regla ta konta tambe pa hende ku a rekuperá di Corona i a pasa por lo ménos 1 bakuna. E medida ta konta ámbos pa residentenan di Bonaire, komo esnan di Aruba i Kòrsou.
Di otro banda, pasaheronan ku ta biaha pa Kòrsou i Aruba ainda sí mester pasa e PCR test ainda. Segun gezaghèber Edison Rijna kombersashonan ku Aruba i Kòrsou ta andando ainda i nan ta kanando bon. “E paisanan aki ta studiando e materia ainda i mester hasi sierto preparashon legal ainda, pero tur hende ta deseá pa por yega na un biahamentu pa hende bakuná sin mester hasi PCR test.


text:
KRALENDIJK- Djaweps atardi WEB a selebrá e echo ku a tuma e planta nobo di awa den produkshon.
Diferente representante di WEB, e fabrikante di e ekiponan i representante di Gobièrnu di Boneiru a hiba palabra na e okashon.
Banda di e planta nobo, WEB ta selebrando tambe e echo ku a drecha i a ekspandí e pipa ku awa di irigashon entre Hato ku Belnem.
Dos selebrashon
WEB a skohe pa tene dos diferente selebrashon na okashon di apartura di e planta nobo. Riba djarason ya e kompania a selebrá e echo ku su pensionadonan. Awe a selebrá e apertura ku otro grupo.
WEB a bisa ku a skohe pa dos grupo mas chikitu pa por opservá tur regla kontra di Covid.


text:
Komportashon den tráfiko
Nos ta drentando 2017. Temporada ku tin mas trafikashon ku normal riba kamindanan públiko. Esaki ta trese kuné tambe ku hopi outomobilista ta falta ku reglanan di tráfiko, pa desviá filanan largu. Konsekuensia di esaki ta aksidentenan di tráfiko innesesario ku na nan turno ta sòru pa mas opstakulisashon riba nos kareteranan.
Un otro faktor ku tur fin di aña Kuerpo Polisial ta notando ku ta kontribuí na aksidentenan chikí, grave pero tambe fatal, ta korementu di vehíkulo bou di influensiá di alkohòl òf otro supstansia prohibí. Nos ke enfatisá tambe riba vehíkulonan den estado tékniko defisiente ku ta subi kaya òf di kua dokumentunan no ta na òrdu.
Kada individuo ku ta manehá un vehíkulo mester ta konsiente di e rísikonan ku e ta eksponé su mes i otronan na dje, na momentu ku e ta aktua kontra di leinan di tráfiko. E fin di aña aki polis lo ta estrikto ku kontròlnan di tráfiko i ta aktua di un forma severo kontra esnan ku ta faya ku regla.
Lo no permití ningun vehíkulo di kua dokumentunan no ta na òrdu òf téknikamente no ta den bon kondishon, sigui move riba vianan públiko. Tambe lo aktua determiná kontra ponementu di ‘fever’ i otro hazañanan ku ta hinka usuarionan di tráfiko den peliger òf ku di un òf otro forma ta forma molèster pa e bisindario.


text:
Es ku trama maldat ta daña su nòmber . Loke un hende asina ta pensa , n’ ta sirbi pa nada . P’e nada no tin balor , p’esei tur hende ta despresi’ é . Un felis siman Dios bendishona
1Tes 5:16-18 .
Sea semper kontentu ; resa kontinuamente ; yama Dios danki bou di tur sirkunstansia , pasobra esei ta loke Dios ta deseá di boso komo hende ku ta kere den Kristu . Dios bendishona bo e siman aki rikamente .
Prover 5:1-2
Mi yu , paga atenshon na mi sabiduria I habri orea pa mi komprenshon , pa bo por skohe bon kaminda I por papia ku konosementu .felis siman, Dios bendishona bo .
Mateo 7:15-16
Tene kuidou ku profeta falsu ; nan ta bini serka boso bistí na karné ma di paden nan ta lobonan feros . Na nan fruta boso lo konosé nan . No por piki drùif for di mata di sumpiña òf


text: Diasabra madruga a drenta informe di un accidente dilanti Centro di Bario Tanki Leendert, mesora a dirigi un patruya na e sitio. Na yegada di e patruya a bin compronde cu aki ta trata di un accidente unda cu e chauffeur di un Nissan March bayendo pabao a perde control baha caminda na man drechi y a bay dal un palo di lus. E chauffeur mes a baha for di e auto y a bandona e sitio. E impacto a kibra e palo di lus maske no a interumpi e suministro. Polis a confisca e vehiculo pa e doño pasa responsabilisa su mes cu su vehiculo cu a causa e daño.


text: Diabierna madruga a drenta informe di cu pabao di Lekker Bar Restaurant tin 2 persona discutiendo y un di nan lo tin un arma di candela, mesora a dirigi patruyanan di Noord y Oranjestad na e sitio. Na caminda pa e sitio a haya descripcion di e persona cu lo tin un flanel preto cu jeans blauw bisti. Un rato despues e persona aki lo a kita su flanel y tin e wanta na su man. Na yegada di polis nan a bin topa e persona pero ora a control’e no a bin hay’e cu arma di candela. Como cu nan tabata bao influencia polis a core cu nan for di e sitio pa asina evita mas problema.


text:
ORANJESTAD,Aruba
Prome Ministrer Evelyn Wever-Croes:
Hunto nos ta prepara nos futuro generacionnan pa enfrenta e retonan cu futuro
Gobierno di Aruba a declara 2020 como Aña di Innovacion y Enseñansa. Desde inicio di gobernacion Wever-Croes, Gobierno a cuminsa traha riba e vision ambisioso pa cu innovacion. Innovacion ta un aspecto sumamente importante pa tur pais, industria, compania, y organisacion. E desaroyo riba tereno di tecnologia y automatisacion di ultimo añanan cu ta sosodiendo na un manera exponential tin un impacto grandi riba nos bida diario, con nos ta traha, y sigur riba e futuro di nos futuro generacionnan.
Prome Ministrer Evelyn Wever-Croes, hunto cu FUTURA a anuncia e 2020 Innovation Agenda na unda cu Prome Minister a comparti cinco (5) proyecto di prioridad trategico cu lo cuminsa e aña aki den cuadro di Aña di Innovacion y Enseñansa. E proyectonan di prioridad riba agenda pa 2020, tur di un forma of otro ta promove e vision di innovacion di Gobierno pa cu innovacion y enseñansa.
E cinco (5) proyectonan di innovacion cu ta nos prioridad den 2020:
- eGovernment
Nos a cuminsa e proceso di eGovernment na aña 2018, y hunto cu e eGovernment Academy di Estonia, nos ta finalisando nos eGovernment Road Map cu dentro di poco lo wordo publica ora cu e fase di consultacion cu stakeholders termina. Cu hopi entusiasmo y optimism, Prome Minister ta duna di conoce cu ya caba nos a drenta den e fase di implementacion. Asina aki nos lo percura cu pa e aña aki, mas intercambio di dato lo tuma luga entre Departamentonan di Gobierno na un manera sigur, facil, y instantaneo, y tambe Gobierno lo por brinda aun mas servicio ‘online’. Esaki lo mehora calidad di bida di e ciudadano, cu na final di dia ta nos meta principal.
- 100 Innovations
E siguiente prioridad ta e proyecto “100 Innovations”. E proyecto aki lo ta un competencia cu ta habri pa tur ciudadano di nos isla. E meta ta pa encurasha tur hende pa trece dilanti ideanan nobo, of ideanan existente, cu e meta pa logra 100 idea innovativo y aplicabel pa soluciona e retonan cu nos ta enfrentando como pais pa fin di aña 2020.
- B-Lab Santa Cruz
E Lab aki lo ta e prome Lab di e tipo aki na Aruba y e focus lo ta riba ‘Bio-Tech’ y Agricultura. Sciencia y tecnologianan nobo lo wordo aplica y prueba, pa bin cu solucionnan riba e tereno aki, cu ta di sumo importancia pa Aruba. E proyecto aki ta un bes mas den colaboracion cu Metabolic Foundation y e meta principal ta pa uza tecnologia pa yega na ‘homegrown solutions’ riba e retonan riba e tereno aki. Den mesun rosea nos lo cuminsa na minimalisa nos dependencia riba importacion di cuminda, den e caso aki fruta y berdura y re-emplaza locual nos mesun hendenan por planta y cu lo por crece na Aruba.
- Future of Work Vocational Training
Aki nos ta pensa di crea empleo pa cu cyber security. Cu proteccion di data y siguridad birando mas importante cu nunca den un mundo digital, mas y mas nos mester pone enfoke riba siguridad di nos datonan personal y nos conocemento di IT y Cybersecurity. P’esey nos ta anuncia nos di 4 prioridad di 2020 cu ta desaroyo di un programa nobo vocacional cu lo ekipa nos hovennan cu conecemento aplicabel di ICT y di cybersecurity.
- eLearning 2.0
E di dos eLearning Pilot lo ta Colegio Pastor Kranwinkel den e bario di Paradera. E proyecto Piloto aki lo ofrece studiantenan y maestronan un experiencia mas personalisa y avansa. Esaki uzando tecnologia y maneranan nobo di siña y duna les. Nos kier crea un ‘digital environment’ cu lesnan interactivo, unda cu colaboracion ta wordo stimula. Asina aki nos kier desaroya e ‘21st century skills’ di nos muchanan.
“Ora mi a asumi e encargo di Innovacion, mi tabata tin un deseo, un vision, un deseo di Innova Aruba, di prepara nos pais pa e retonan cu nos ta bay enfrenta den futuro. Especialmente pasobra mi tabata sa cu e retonan cu nos ta enfrentando ta hopi hopi grandi, pero cu colaboracion y cooperacion di nos tur como un pais, nos lo innova Aruba, y prepara nos futuro generacionnan pa enfrenta e retonan cu futuRo lo trece”, Prome Minister a expresa.


text:
World Health Organization, a raporta un 4.1 miyon di caso global pa covid-19. Un disminucion di 14%. Nan a informa 84.000 morto nobo pa covid-19 na mundo henter, un disminucion di 2% siman anterior.
E disminucion di caso nobo y morto a registra na region europeo, a señala. Sinembargo, OMS a adverti cu e casonan global di covid-19 ta caso general. “Ta un tendencia global a bahada, e incidencia di caso y morto di covid-19 ta sigui halto. A observa aumento sustancial na hopi parti di pais”, e informe a bisa.
Den actualisacion di variante di virus preocupante, OMS a informa test nobo cu ta mustra cu e transmision comuntario na Inglatera pa variante B.1,617, identifica pa prome biaha na India, pa variante B.1,1.7, identifica pa prome biaha na Inglatera.
El informe tambe ta duna investigacion cu ta mustra cu e variante B.1,617 cu por haci e vacuna contra covid-19 perde e capacidad pa neutralisa e virus. “Ta spera cu evolucion di e virus y cuanto mas ta circula SARS-CoV-2, mas oportunidad pa tin di evoluciona”, OMS a bisa. E OMS a subraya la importancia di medida di control di virus pa manega e propagacion di variante.


text:
Oranjestad-“A base di e envestigacion cu ya a haci na WEB y e recomendacionnan cu a haci pa busca forma pa cambia e sistema di “hedging”, pa mehora e maneho di WEB y pa mehora e comunicacion cu trahadornan y cu Hunta di Comisario, Parlamento a encarga e minister di energia sr. De Meza, pa tuma accion, drecha loke mester drecha den WEB y informa Parlamento dentro di tres luna. Apenas tres siman despues e partido MEP kier haci otro envestigacion. Nos a bisa cu nos mester haya sa kico a sosode cu e “hedging” na WEB. Pero mas importante ta pa cambia e maneho na WEB pa preveni ripiticion, drecha e comunicacion, purba cancela of cambia e contractnan pa “hedge” y busca beneficio pa pueblo.” Asina e lider di AVP sr. Rene Herde’ a bisa despues di e reunion publico cu tabata tin diamars mainta. Den e reunion aki e fraccion di MEP a pidi pa laga Controlaria General haci un envestigacion di henter e proceso di “hedging” y inclui tur cu por tabata envolvi den e tumamento di desicion riba esaki. E fraccion di AVP a bisa cu nan ta haya e proposicion di MEP un bon idea riba su mes, en caso cu tin mas cos pa haya sa riba e tumamento di desicion den e contractnan di “hedging”. Pasobra semper mester haya sa tur cos cu a bay malo. Tambe den e caso aki di e compania nacional WEB. Pero AVP no kier perde tempo ta haci otro envestigacion awor aki djies pa busca hende pa duna culpa. AVP a splica bon cla cu esaki no tin nada di haci cu stroba un envestigacion. E tin di haci cu lo loke tin prioridad. Rene Herde’: ” Prioridad ta pa drecha loke no ta funciona y cu ya e prome envestigacion a mustra riba dje. Segun AVP mester haci e cambionan aki pasobra nan ta urgente y pasobra ta na interes di henter pueblo di Aruba. Rene Herde’: “Mientras MEP ta busca un hende pa duna culpa of pa colga, AVP ta busca solucion cu pueblo mester ripara.” Ta pa e motibo aki AVP a dicidi di wanta e proposicion di MEP, pa caba e envestigacion cu apenas tres siman pasa a pidi gobierno pa haci. Despues gobierno mester raporta bek na Parlamento. AVP kier wak prome ki resultado e cambionan cu nan trece ta duna. Y si despues ainda falta informacion, claridad o kico cu sea, anto semper por laga haci mas envestigacion. Pasobra loke si AVP no kier ta un repeticion di e situacion cu a surgi na WEB.
BULA CABEZ
Loke ta obvio segun AVP ta cu MEP djis kier busca un hende pa duna culpa di tur cos y bula su cabez. AVP di lo contrario ta busca un solucion pa stop e compania WEB di perde placa y pa evita cu pueblo ta hay’e ta paga un prijs cu segun mercado internacional lo por ta mas abou. Rene Herde: “Nos kier e maximo na beneficio pa pueblo. Esey pa nos ta e prioridad. Pesey nos kier pa gobierno, Utilities, Hunta di Comisario y Regencia di WEB, ehecuta e recomendacionnan di e prome envestigacion prome. Pasobra esey ta soluciona problema y lo por trece beneficio. Djis busca un culpabel no ta duna niun beneficio. E ta satisface e sed di rabia y vengansa so. Nos no ta pensa asina. Na su debido tempo lo haya un splicacion y lo busca pa tur esnan envolvi carga nan responsabilidad pa loke a sosode. Pero e prioridad awor aki ta solucion! Un envestigacion mas awor aki pa busca culpabel no ta yuda den esey.” Asina Rene Herde a finalisa ta splica e diferencia den asercamento entre AVP y MEP.


text:
Pa su 40 aña dedica na entrene su audiencia atraves di su programanan na radio
Dia 25 di october ultimo, Maikel Joseph Oduber, na radio conoci como: Joe Hernandez a cumpli su 40 aniversario den radio difusion. E atardi aki Minister di Cultura a presenta na studio di Radio Galactica 99.9FM y a sorpresa “Joe Hernandez” cu un reconocimento pa su 40 aña dedica na entretene su audiencia atraves di su programa na radio.
Maikel semper tawatin un pasion pa radio. Di chikito e tawata observa su ruman mayor Modesto (d.f.m.) na cas, cu tabata sinta tras di un radio console grandi, tras di e botonnan, e tabata locuta, anunciando y tocando disco, manera un programa di radio. E interes pa radio tabata asina grandi cu despues di tempo, a busca un microphone wireless cu antena y tawata pone microphone dilanti un speaker y tawata transmiti e señal via di microphone.
Den luna di oktober 1982, Joe a ser descubri pa Sr. Albert Dieffenthaler, director di Radio Carina F.M. y asina dia 25 di oktober 1982 Maikel a drenta Radio Carina F.M. E nomber Joe Hernandez a wordo crea hunto cu e secretaria di Radio Carina FM, nan a forma e nomber for di 2 kaft di long play, nan a scoge Joe for di un kaft y Hernandez for di un otro. Y asina e nomber JOE HERNANDEZ a nace y a pega.
Joe a hasi programa tur anochi “Desfile di Exitos” di 8 pa 12 na Radio Carina F.M. durante casi 9 aña. Ariba diasabra anochi Joe tawata pone tur hende hala mesa cu stoel y kita tapijt paso tawata ora di e programa “Di Fiesta cu Carina” cu cancionnan bailabel. Despues tambe ela haya chens di tuma e programa di pregunta y premio “Trip 37” over y sigui cu ne, conhuntamente cu Jeany.
Durante añanan Joe y Modesto (d.f.m.) tawata brainstorm ki posibilidad por tin pa haya permiso di radio y na aña 1991 nan soño a bira realidad ora cu hunto cu algun otro persona ta logra haya permiso pa habri un emisora di radio oficialmente, Radio Galactica F.M. Desde inicio (1991) Joe a y ta presenta varios programa atraves di Radio Galactica FM. Na inicio e tabata presenta tur anochi den siman di 8 pa 12 un programa cu formato varia y riba diasabra anochi: “Ritmo 99.9” cu e mesun formato di: “Di Fiesta Cu Carina”, cu cancionnan bailabel di 8 pa 12.
Desde 27 di oktober 1991, Joe a cuminsa cu e programa “Oldies 99.9”. Despues di algun luna, Joe a sera conocí cu Tico Boekhoudt (Tico B) kemde tabata biba na Hulanda. Tico B. tabata un fiel oyente di e programa Oldies 99.9 y ela acerca Joe ya cu ademas di ta musico, el a bin tambe cu un gran coleccion di musica oldies for di Hulanda. Asina Tico B. a cuminsa forma parti tambe di e programa y for di e tempo ey a bira mas cu un bon amigo, un ruman di Joe te cu día di awe.
Na oktober 2001 e programa Oldies cumpliendo 10 aña a dicidi di cuminsa cu e Marathon Oldies di diaranson pa diadomingo, cual tawata un exito grandi. E aña aki Oldies 99.9 a cumpli 31 aña den aire atraves di Galactica FM riba tur diadomingo. Durante siman den oranan di atardi di 5 pa 7 despues di un dia duro di trabow Joe ta deleita su oyentenan cu e programa “Memories”, hunto cu Leo Maduro y Roald Webb.
Cosnan a bira moderno y Joe no a para keto tampoco. Online Radio ta na moda! Si bo kier sigui scucha Oldies 99.9 pa 24/7, ademas di tin ripiticion riba tur dialuna y diabierna di e programanan di Oldies 99.9, djis subi internet y busca Oldies 99.9 Aruba of Super Exitos Aruba pa bo disfruta di un bon variacion di musica.
Joe a cumpli su 40 aniversario den radio difusion. Su exito ta su oyentenan na prome lugar, su consistencia, su voz agradabel, su amor pa radio, su dedicacion y pasion pa su programanan tur dia. Minister di Cultura un bes mas ta gradici Sr. Joe Hernandez” pa 40 aña di dedicacion na entrene su audiencia atraves di su programanan na radio.


text:
The content originally appeared on: Diario
Un pionero ta entrega un ehempel di e dignidad di trabou
*Coconut Inn y e secreto di mundo empresarial di Aruba
*Homenahe di Gobierno na momento crucial pa economia
ORANJESTAD(AAN)- Gabinete Evelyn Wever-Croes a duna un contenido special na e celebracion di Dia di Turismo 2022.
Ya pa basta dia DIARIO ta trece dilanti, cu e temporada di turismo 2022 pa 2023, lo exigi esfuerzonan grandi pa Aruba, sigur riba tereno di turismo, e alma economico di Aruba den un tempo di problemanan mundial serio.
Cu problema no ta algo desconoci pa Aruba, a keda historicamente proba cu testimonionan di personanan manera señor Angel Rojer, cu conoce e necesidad di determinacion pa sigui cana y no permiti nada bira estorbo.
Na caminda pa un futuro nobo, Prome Ministro Wever-Croes a presenta na Aruba un persona cu a entrega su bida na superacion di e lucha na cual tur hende cu kier progresa na forma honesto, mester entrega nan mes.
Ora papia di Angel Rojer, ta papia di un trahador incansabel cu a uza trabou pa e por a logra loke el a logra.
Un persona cu ta inspira cu su solo presencia y no mester di adorno ni palabra pa demanda respet, pero tambe confiansa.
E proyecto Coconut Inn, ta mucho mas cu un empresa turistico, E ta simbolisa e persona di Angel Rojer y e Pueblo di Aruba.
Coconut Inn ta un les pa tur hende cu tin e honor di conoce Angel Rojer, kende cu e sosten enorme di su señora esposa, Maria Rojer, a hiba un lucha cu a bira un logro grandi.
Angel Rojer ta un trahador incansabel.
E proyecto Coconut Inn ta simbolo di un ciudadano, cu a enfrenta bida cu tur reto di un cabez di famia y a bira un tata, esposo, cuidadano ehemplar.
No ta e hecho cu señor Angel Rojer a logra construi y sigui edifica Coconut Inn ta haci su persona, un ehempel pa e generacionnan nobo di Aruba.
Mas bien por mira den realisacion di Coconut Inn, e persona incansabel, determina pa alcansa su propositonan na un forma limpi.
Cu fe den Dios, Angel Rojer a cana den bida pa despues di Lago, dedica su mes na su “apartmentnan”, manera e tabata cualifica e proyecto cu a nace y crece na su man.
Di momento cu solo sali te pasa anochi, Angel Rojer tabata entrega su mes na su proyecto sin perde atencion pa su responsabilidad como cabez di famia y su pais.
Ora papia di Angel Rojer ta papia di un visionero, cu a kere den realisacion di un proyecto cu a crece hunto cu e demanda grandi di Aruba pa acomodacion alternativo pa e turista cu ta base economico di Aruba.
Den tempo cu ainda turismo mundialmente mester a haya reconocemento como instrumento pa activa y reactiva economia, Angel Rojer a introduci su apartamentonan.
Cu e homenahe na Angel Rojer, Prome Ministro Evelyn Wever-Croes a entrega sigur e hobennan di Aruba, un motibo y un ehempel pa nan acepta e reto cu ta spera nan generacion den un mundo den necesidad grandi pa reactivacion economico.
Pero tambe Aruba a ricibi e prueba, cu pa hende logra , hende mester ta dispuesto pa traha y pa nunca bandona nan ideal y nan obhetivanan.
Awe nos ta yama pabien na un ciudadano cu vision. Na un pionero cu a entrega mundo e prueba cu Aruba ta sobrebibi tur reto di bida y di tempo.
Den Coconut Inn por descubri, e secreto di exito di empresarionan Arubano cu for di nada a crea proyectonan cu a carga Aruba pa futuro.
Den Coconut Inn, un gran ciudadano señor Angel Rojer, ta entrega Aruba y mundo un mensahe di animo, di positivismo, curashi, fe y triunfo di trabou.
Na un momento clave pa historia mundial, e Arubiano Angel Rojer ta entrega mundo e exito di Coconut Inn, e seyo di Arubianismo!


text:
Diasabra cu a pasa 12 di september tabata e prome biaha cu e programa Career IQ a bai den aire for di e radio stacion Cool 98.9 FM. Sigur un partnership nobo unda cu Career IQ a scoge pa forma parti di e radio stacion aki cu ta gosa di un tremendo sintonia rond di Aruba.
Career IQ Aruba ta un programa na radio presenta pa Kareline van der Linden y Darice Solognier unda cu tur siman den cada temporada ta brinda varios conseho practico y eficiente enfocando riba e lidernan local den nos comunidad tocante con cada un di nos por desaroya nos propio carera, alcansa nos metanan y logra disfruta e bida cu nos tur ta desea. Ademas di esaki e programa tin un seccion asina yama “Surviving 8-5” unda ta ofrece e tipnan practico riba diferente area laboral, y tambe tin career coach of psicologo cu ta yuda contesta diferente pregunta nan cu abo por tin ariba e area nan aki.
A lansa e show na 2019 y awe e ta den su di 5 temporada cu mas di 50 entrevista cu diferente lider nan local ariba diferente aspecto nan di nan carera. Tur e episodio nan aki ta disponibel ariba Podcast di Career IQ y website https://careeriq.buzzsprout.com/
Asina a yega di entrevista sra Shadey Figaroa human resource manager di A.T.A. y Vice Presidente di AHRA cu tipnan pa aplica pa trabou na Aruba, Sr. Hose Figaroa ariba derecho nan laboral, Sr. Jan Noordzij ariba mercado laboral, Minister President sra. Evelyn Wever-Croes ariba carera politico y Liderazgo, y differente entrepreneurs manera Mark Benson, Julissa Ras di Paper Sisters, Rammy Ramada di Patrishi Sports, Lay Hing de Kort-Yee di Cornerstone Economics, sin lubida diferente lider nan den diferente area di nos comunidad manera Sra. Luenne Gomez-Pieters di Departemento di Impuesto, Sra. Ronella Tijn-Asjoe Croes di A.T.A, Sra. Tisa LaSorte di AHATA, Sr. Ewald Biemans di Bucuti, Sr. Edsel Lopez y mucho mas.
Na banda di esaki, Career IQ a yega di entrevista hoben nan tambe den carera y diferente vision cu nan tin pa Aruba, hoben nan den diferente sector manera Rosabelle Illes den e sector creativo, Gerlien Croes como profesional hoben den politca, Dwight Leoneta como musico, Ryon Dijkhoff y Larissa Bermudez cu nan diferente experiencia nan como profesional hoben.
Awor Career IQ ta cla pa lansa su di 5 temporada cu diferente topico y perspectiva nan encuanto carera y desaroyo profesional. No obstante e crisis cu nos ta aden awor, ta importante pa keda siña di otro, scucha otro perspectiva nan, comprende diferente desaroyonan economico y socio-cultural na Aruba pa asina keda traha riba e desaroyo di nos hende nan.
Tur diasabra pa 10or di mainta na Cool FM 98.9, sintonis’e.


text:
Piscamento di tribon na Boca mahos 1962
Piscamento di tribon na Boca Mahos, 1962.
Riba e potret aki por mira con tabata pisca Tribon na Boca Mahos. Na cada banda di e barancanan ta mara un cabuya largo y mey mey di dje ta laga e liña di pisca colga den awa. Na momento cu e tribon morde e carnada e liña di pisca ta los di e cabuya.
Tambe riba e potret por mira “sushi” ta drief den Boca Mahos. Akinan tabata tira resto di sushinan organico y tambe retaso ora di mata bestia “slachtafval”. Esaki tabata atrae tribonnan pa Boca Mahos.
Foto: coleccion di potret Delnoij (1962-1964).


text:
E ex Miss Universo, Amelia Vega (36), cu ta cantante y modelo, ta conoci como e unico representante cu a gana e corona di Miss Universo pa su pais Republica Dominicana. E ex reina di beyesa ta feliz cu e yegada di su di cuater yiu, cu ta un mucha muhe. Amelia ta mama di: Ean (5), Alía (3) y Ava Amelia (2).
Recientemente Amelia a comparti riba su rednan social un serie di potret hunto cu su famia ilustrando su ultimo etapa di embaraso. Amelia a post: “Desde cu mi a haya sa cu bo ta biba den mi, solamente mi ta soña cu e dia ey. Contando e dianan pa e “cita a ciegas”, cu bo sa cu bo lo sali namora. #OurBaby# Baby4#BabyGirl#.” Den e serie di imagen Amelia y su pareha, e basketbolista Dominicano Al Horford, ta brasa y ta tene bariga di Amelia. Amelia ta spera su baby e luna aki.


text:
Internacional: Awor e habitantenan di Texas por demanda Facebook, Twitter y Facebook pa presunto censura contenido despues di un caso den corte unda e aplicacionan a keda poni na e ley di e estado pa restringi e forma cu e red socialnan ta modera su plataforma.
E fayo di 15 palabra cu a permit e ley cu a keda blokia aña pasa a drenta vigor tin e consecuencianan importante den e asunto aki. Esaki a crea un riesgo legal y e gigantenan den media social, ta pone cu e expertonan legal lo ta costoso y dificil pa defende.


text:
Na medida cu suministro ta caba na hospital di Brasil, un ciudad di e pais ta wak su mes obliga di retira pashent di covid-19 for di nan ventilacion pa escasez di medicamento usa pa intubacion.
E caso di coronavirus ta aumentando na Brasil y sistema di salud di e pais ta cada bes mas abruma. Na casi tur estado di Brasileño, e tasa di ocupacion na unidad di ICU ta 80% of mas. Algun ICU ta 90% y otro a supera e 100% di ocupacion. Locual a obliga hospital pa rechasa algun pashent.
Gobernador estatal, alcalde y personal medico local ta bisa cu kedando sin suministro pa trata pashent cu covid-19 locual a asigna e disputa di cama di ICU. Medicamento cu ta facilita e intubacion por agota en proximo dos siman.
Segun informe di conseho nacional di secretario municipal di salud y asociacion nacional di hospital priva na Brasil a pronostica cu instalacion por keda sin medicamento necesario pa intubacion di pashent cu covid-19.
Cu henter e pais ta lucha pa atende pa casonan nobo, incluyendo e estado mas rico di Brasil no tin mucho pa ofrece. Departamento di salid di estado di Sao Paulo a predici cu e reserva di medicamento lo usa pa intubacion di hospital publico lo dura un siman mas.
Na un comunicado pa CNN, departamento a bisa cu ta exigi medida urgencia di e ministerio di salud di Brasil, pero e ministerio no a contesta na e solicitud di comentario. Segun analisis di CNN, un cuarto parti di morto mundial pa covid-19 den ultimo dos siman a pasa na Brasil.
Al menos 294.042 persona den e pais a muri for di comienso di pandemia. Siman pasa, e frente nacional di alcalde di Brasil a manda un carta pa e presidente Jair Bolsonaro y ministerio di salud pa pone medida inmediato di gobierno federal pa proporciona sedante y oxigeno pa pashent cu ta den tubo cu tin covid-19 y otro malesa.
E conseho federal di farmacia (CFF) tambe a adverti cu tin evidencia di escasez pa blokia neuromuscular, sedante y otro farmaco usa den cuidadonan intensivo manera midazolam, esencial pa intubacion humano y sigur.


text:
Kanye West lo a vota pa Donald Trump.
Si Kanye West lo a hasi uso di su derechi di voto 8 di novèmber último, e lo a vota pa Donald Trump bira presidente di Merka. Esaki e la bisa durante un konsierto na San Jose. Aparentemente e públiko no a reakshoná masha positivo riba esaki. West a bisa ku rèpernan ta filósofonan di awendia i selebridatnan e influensha di mas grandi. E la sigui bisa ku awor tin un presidente nobo, ku nunka promé tabata den polítika i tòg a gana. Den pasado West a bisa kaba ku e lo konsiderá pa pone su mes eligibel pa presidente na 2020. Durante e konsierto e la bolbe bisa esaki. El a bisa ku e ta preparando su mes pa su kampaña polítiko.


text:
Katherine Palacio a nase na Colombia, pero a biba 19 aña na Kòrsou. Su yunan a nase i krese na Kòrsou i kriá komo un bon yu di Kòrsou. Dado momentu nan a muda pa Ulanda. Su eksperensia na Kòrsou i despues a bai Ulanda el a hinka den e buki Restaurada ku e ke pa sirbi komo un guia, un estímulo pa mas muhé ku por ta pasa den mesun kos ku el a pasa aden. E buki aki, su promé buki por sierto e tempu ku e tabata biba na Kòrsou ainda, ora ku e tabata pasando den e proseso su divorsio, pero ta awor numa e buki a wòrdu publiká na Honor i Gloria di Dios, e motibu di esaki ta den e temporada ku El a permití pa Katherine a pasa den tantu kos, preparando su bida pa asina awe ei por ta un ehèmpel di su Gloria.
E promé
Katherine a konta Djasabra ku esaki ta su promé buki. E buki a keda skibí na Kòrsou i tur loke tin den e buki a pasa na Kòrsou. Segun el a konta nos, na momentu di separashon ku su kasá, el a kai den un frustrashon i tristesa hopi grandi. El a kuminsá papia ku hende i konfia hende pero a keda defroudá dor di hende. I un dia e ta kòrda el a yega kas asina tristu i a mira e kòmpiuter den kamber di su yunan i el a kuminsá skibi pa asina niun hende defroud’é mas. Asina el a kuminsá skibi, manera un diario. E tabata skibi tur anochi, kada bes ku e tabata tristu i asina e buki a nase sin el a plani’é. Esakinan a sosodé na 2016 segun Katherine.
No tabata fásil
Na 2021 e buki a sali na luna di desèmber. No tabata fásil pa e publiká. El a purba promé bia na Kòrsou pero a pèrdè su sèn. Na Ulanda tambe el a purba, traha duru spar sèn i bai pa su soño ku ta publiká e buki. Awor e buki ta riba merkado. E ta na spañó i pronto e lo sali tambe na ingles. Katherine ta trahando un otro buki na papiamentu i kisas lo pone Restaurada den dje.
Komprondé
Restaurada ta un buki tristu. E ta konta Katherine su historia kon el a pèrdè su kasá i divorsio. E ta konta ku el a pèrdè speransa, kon e tristesa a bin su bida i a bash’é abou. Tambe e lo laga komprondé kon Dios por lanta bu for di suela. I un dia el a kansa di yora, kansa di ta frustrá, kansa di mira ku nan mama kasi no tabat’ei i esei a pone ku e mester a buska Dios pasobra e mes no tabatin forsa. El a kai hopi profundo den kaminda sukú i shushi pero Dios a skap’é i poné riba bon kaminda. El a divorsiá si, pero Dios a dun’é un kaminda di speransa, bida i gosa i esei ta plamá den e buki Restaurada.
Kaminda di bruheria
Katherine a konta ku el a kai den bruheria. El a kai den e mundu sukú ei. Esun ku ta lesa e buki lo drenta e mundu i sa kiko e por spera di e mundu ei. Ta un mundu shushi, kontaminá i ta pone un distansia di hòmber i Dios. Ta bon pa lesa e buki i komprondé pa no kai den e kaminda ei.
Bèrgwensa
“Mi a hasi hopi kos den tempu pasá, tabata bèrgwensa pa mi pero awor mi tin e balor pa bisa tur hende muhé pa nan no hasié. Mi a deskuidá mi mes. Mi a bira hopi mahos. Mi tabata bai trabou i tur mi koleganan tabata puntra mi kiko tabata pasa mi, kiko tabata pasa mi kabei, mi tabata mustra malu. Nan tabata manda mi bai dòkter pero mi no kier a keda kas. Mi kas tabata manera un fièrnu. E tempu ei mi a lubidá mi yunan. Nan tabat’ei si pero mi kabes tabata den otro mundu buskando manera di haña mi kasá bèk buskando manera pa mi dal e mucha muhé”, Katherine a konta Djasabra.
Buska Dios promé e kos malu bin
Loke Katherine a pasa aden, tin hopi hende muhé mas ta pasando den dje, asta awendia. Loke Katherine ke bisa nan ta ku Dios por tur kos. Ku Dios bo ta haña speransa, haña pas mei mei di e situashon difísil ku bo ta pasa. No solamente den e separashon ku kasá pero den momentu ku muchanan kuminsá bira grandi i nan ke kaya, komo mama bo ta kuminsá preokupá pero Dios ta hasi bu sabí. I p’esei mester bai promé kos malu bin. Tin hende ta buska Dios ora kos malu pasa manera el a hasi. El a buska Dios ora el a pèrdè tur kos. Pero si bo tin chèns di buska Dios ora kos a bai bon, bo ta haña grasia. No warda kosnan bai den profundidat, no warda kosnan basha abou pa buska Dios. Dios ta disponibel tur momentu. E no tin un lugá presis pa hañ’é i p’esei buska for di awe, segun Katherine a bisa. Den su kaso el a haña Dios i ya tur hende por a mira un kambio den dje.
Kambio
El a ripará ku kos tabata robes. E tabata yega kas atardi for di trabou i ta mira su yunan bashí i sin atenshon di dje. E no tabatin mas sèn pasobra tur a bai na bruheria. E no tabatin tempu pa hasi kosnan kontentu ku su yunan. I el a sinta den su kas i keda pensa i yora i a bin na e desishon ku e no por sigui e bida aki. Su kasá tabata kontentu ku su bida pero serka dje kada dia tabata unu ménos. E mes tabata papia ku su mes i ku ta kèns el a bira. Semper tabata den su mente ku e no por i esei ta un palabra ku mester kita pasobra nos por tur kos den nòmber di Jesus. E dia el a kuminsá pone kantikanan, tende orashon, purba papia ku Dios i el a bai riba su rudia i buska Dios ku su kurason i el a hañ’é.
Den divorsio ta tur dos tin falta
Ora hende divorsiá no ta bai di un banda so pero tur dos banda. E tempu aya e tabata tira e falta riba e hòmber pero e bèrdat ta ku ora di divorsio ta dos hende. Ta nan tur dos a hasi fout, nan dos a lubidá Dios i kana nan mes kaminda. El a deskuidá su kasá pasobra el a haña yu ohochi. E tabata semper kansá, trabou i e muchanan pero esei no tabata motibu pa laga su kasá un banda pero el a hasié. E ta kòrda ku su kasá kier a sali kuné pero e tabata mand’é bai su so. E mes a pusha su kasá for di dje. Despues a kuminsá ku bringamentu na kas, sèn sèn i sèn tur kos tabata. Ora kasá bin kas e ta spera di haña su famia, pas, e ke sinta tramkil. Bo kas ta e lugá di skonde di famia. Bo tin di haña pas na kas. Pero Katherine no tabata den esei, semper e ta buska manera pa diskutí i skonde di su kasá. Esei a trese pa e hòmber buska otro hende.
Hasi algu diferente tur dia
Ora divorsio yega, e muchanan ta sufri, tur dos banda ta sufri, Un divorsio no ta un kaminda di solushon pero p’esei mester traha tur dia riba e relashon. Si bo tin bo kasá buska moda tur dia di hasi algu diferente i ta kla pa tende i papia ku amor i asina bosnan dos huntu ta sigui kana bai dilanti. Un bon kasá ta un manera di glorifiká e nòmber di Dios. Na kuminsamentu e hòmber tabata bon kasá i yuda ku e muchanan pero ora el a kuminsá bai kaya, yega lat, bebe alkohòl, el a lubidá su famia i tur e karga a keda pa Katherine so. Nan tabata yuda otro pero despues e kos a keda pa e so. I te awe e yuna ta bou di Katherine so.
Divorsiá pero no di e yunan
El a bisa ora bo divorsiá bo ta hasié di bo pareha pero no di e muchanan. E muchanan ta sufri bastante ku e separashon di nan mama i tata kaba. Mester keda e bon komunikashon pa e muchanan sinti por lo ménos ku nan mama i tata ta presente den nan bida. E mama i tata no ta biba mas manera hòmber i muhé pero mester tei pa e muchanan. Esei ta un manera pa yuda e muchanan bai dilanti sin ku nan ta sufri ku nan mama i tata a divorsio. Katherine ta pidi tur hende hòmber pa paga tinu riba bo yunan, disfrutá di kada etapa di e muchanan pasobra e ta pasa hopi lihé.
No mas fout den bida
I Katherine a bai Ulanda. El a tuma e desishon ei pasobra el a sintié frustra na Kòrsou. E tabata keda wak su pareha ku su frei nobo i Katherine a ripará ku e no ta bai dilanti. El a sinti ku su tempu na Kòrsou a yega na su fin. El a lucha pa e keda pasobra ta 3 aña despues ku el a divorsiá el a bai Ulanda. El a sinti ku e mester bai dilanti i e tin un Dios i ounke e no tin kasá. Kisas hende lo pensa ku ta un eskape pero el a sinti ku e no por sigui hasi mas fout den su bida. Awor e ta sintié un muhé kompleto i bendishoná.
Restaurada ta riba merkado
Restaurada ta pa tur hende muhé ku ta kasá, tur hende muhé ku ta den un relashon, tur hende muhé ku ta pensa di bai kasa. Ta un buki bunita ku ta hiba bu sera konosí ku Dios di aserka i e ta yuda pa bo ta un muhé virtuoso manera beibel ta siña. I loke Katherine a pasa aden e no ke pa otro muhé pasa den dje, esta kai den frustrashon pasobra un hòmber ta bai fo’i kas. No yora pa hòmber i pone tur lágrima den presensia di Dios. E buki ta na Kòrsou pero tambe por kumpr’é ‘online’ riba Katherine su wèpsait i riba Amazon tambe por kumpr’é. I si hende ke lesa e buki i no tin medio, por duna tur kontakto ku Katherine pasobra e buki no ta pa traha sèn pero pa yuda otronan.
Restaurada, a tuma serka di 10 luna pa Katherine a skibié.
E historia kompletu kon ora e separashon a yega, kon mi a drenta den kamindanan skur, pero tambe e lektor por disfrutá kon Dios a lanta mi pa awe mi por ta Restaurada!
Facebook: Katherine Palacio
Wèpsait: https://katypala.com


text:
ORANJESTAD,Aruba
Diabierna den sala di Parlamento, Minister di Husticia a contesta e 12 preguntanan haci door di parlamentario Alan Howell relaciona cu e preocupacion cu ta reina cerca su persona y den pueblo pa loke ta atraconan cu ta tumando lugar riba nos isla.
E mandatario a contesta tur 12 pregunta y Alan Howell kier a gradici Minister Andin Bikker pa duna atencion rapidamente na su yamado y contesta e preguntanan cu ta reina den pueblo.
Pa loke ta e pregunta di cuanto atraco a tuma lugar riba Pais Aruba di november 2019 pa januari 2020, a haya e respuesta cu durante henter 2019 tabatin 46 atraco y for di november 2019 pa januari 2020 a constata un total di 15 atraco. Importante pa menciona cu esaki ta un reduccion grandi compara cu e 116 atraco cu a tuma lugar na 2017, pero debi na e aumento di atraco na final di 2019, e aña aki a subi compara cu e 34 cu a tuma lugar na 2018.
Despues di a scucha e respuesta riba cuanto di e atraconan aki a wordo soluciona, Howell a felicita Cuerpo Policial mirando cu e porcentahe di casonan resolvi ta sumamente halto y ta riba 90%. Adicionalmente e mandatario a informa cu durante 2019 tabatin 79 aresto.
A keda constata cu varios di e atraconan cometi na Aruba ta den man di stranheronan y mas specifio venezolanonan. E mandatario a bisa cu a constata cu for di november bin ariba, practicamente tur e sospechosonan ta di nacionalidad venezolano. Di e 79 arestonan cu a tuma lugar aña pasa, 53 tabata personanan local y un grupo di 26, cual ta 33%, ta extranheronan. Di e total di extranheronan 17 ta procedente di Venezuela.
E respuesta pa e pregunta riba un solucion sostenibel y efectivo pa atende cu e malechornan exntrahero aki, tabata cu ta sigui cu e controlnan severo pa loke ta e leynan di admision y expulsion. Desde november aña pasa a instituí Warda Nos Costa como un dienst riba su mes y for di januari nan a cuminsa cu controlnan severo pa loke ta trata violacionnan di nos leynan di admision y expulsion. E ley pa loke ta ESTA, APUS y PNR lo ta cla dentro di poco, cu e introduccion di esakinan lo por haci un prescreening hopi mas extenso prome cu e personanan yega Aruba y lo por preveni pa nan drenta nos isla den caso cu ta constata iregularidadnan. Den caso di e malechornan condena na Aruba, nan ta sinta nan castigo y despues ta wordo repatria.
E preguntanan riba cuanto di e casonan a wordo trata den corte caba y cual ta e castigonan exigi, Minister Bikker a contesta cu mirando cu ta trata di casonan recien y por spera cu den e siguiente simannan of lunanan e casonan aki lo bin dilanti den corte, pero importante ta cu e sospechosonan ta deteni y e castigonan ta depende di e circunstancia di e caso. Si el a bisa cu Ministerio Publico ta exigi castigonan halto, pero tambe por mira cu corte ta ripara cu sociedad kier wak castigonan cu ta refleha e seriedad di e casonan. Ademas tin dos ley cu ta bayendo pa Parlamento pa aumenta e castigonan pa cierto crimennan manera entre otro abuso di mucha y e otro ta cu lo update diferente leynan.
Howell a puntra tambe ki pasonan lo tuma pa preveni mas atraco? Pa Minister Bikker, prevencion ta keda e factor di mas importante, pero tambe a fortifica e maneho hudicial existente. A reactiva e sistema di camara, lo instala camaranan mas moderno y lo pone unda cu no tin, e ultimo aki desde Welcome Plaza te Renaissance. San Nicolas tambe lo haya e camaranan moderno aki na e Carnival Village. Ta mirando e posibilidad di reintroduci e Visibility Team y lo bin un klas den 2020 pa polis. Tambe ta haciendo e preparativonan pa introduccion di dronan hibrido.
Mirando e importancia di turismo a puntra ki pasonan adicional a wordo tuma pa preveni atraconan den e area turistico? Riba esaki ta importante pa tin visibilidad den e area turistico, a pone e oficina di TOP (Tourism Oriented Police) banda di e puerto di crucero, a haya for di Aruparking lugarnan pa polisnan por para nan auto unda cu ta visibel riba Boulevard y ora e camaranan pa e area aki bin, esaki lo ta extra bon vigila.
Otro pregunta ta si hotelnan, joyerianan, banconan y otro negoshinan vulnerabel a wordo poni na haltura y conseha pa tuma extra precaucion di nan parti tambe? Minister a institui un comision cu lo reuni cu e stakeholdernan di casino, joyeria, hotelnan, scolnan, banconan y tur otro sector vulnerabel pa haci un assessment di kico nan tin ‘in place’ caba, con por mehora e ‘safety by design’ y tecnologia. Ta buscando tambe a traves di diferente medio hisa e nivel di seguridad. Lo bin tambe cu programanan di certificacion pa companianan di vigilancia y seguridad y yega despues na un cooperacion cu polis pa mehora e seguridad riba nos isla.
Minister Bikker a indica cu Departamento di Atraco Team tin suficiente material y personal na e momentonan aki, pero na momento cu nan tin mester di algo lo provee esaki.
E ultimo pregunta ta con Parlamento por contribui na logra un solución sostenible y e mandatario a bisa cu e ta agradecido cu Parlamento ta dispuesto pa duna fondonan adicional y pa presupuesto 2020 lo pidi Parlamento cooperacion pa logra e metanan menciona den e otro respuestanan pa logra aumenta e seguridad riba nos isla. Ademas mester renoba e leynan existente pa por conta cu leynan y instrumentonan nobo pa por atende e situacionnan actual na un forma mas eficiente.
Parlamentario Alan Howell a gradici un biaha mas Minister Andin Bikker pa su respuestanan y a dune y tambe tur e cuerponan di seguridad riba nos isla pa e trabou incansabel cu nan ta realisando pa mehora e nivelnan di seguridad na Aruba.


text:
Aruba ta un di e paisnan cu ta sobresali den e cantidad di mucha cu ta keda sinta. E average ta 5%, pues 1 pa cada 20 mucha den Caribe y Sud America, pero lamentablemente na Aruba e no ta un excepcion ora mas cu mita di un klas ta keda sinta. Nos di UPP kier pa tur mucha haya un miho mañan y kier brinda tur e opportunidad pa ta exitoso. Tambe nos ta reconose cu e trabou di un maestro na Aruba ta hopi mas duro, pavia di e cantidad di mucha cu ta papia un otro idioma na cas cu e idioma di instruccion na scol. Esaki ta trece cu n’e cu un maestro mester splica e mesun materia varios biaha, cu e no ta haya tempo pa bay mas profundo riba e materia pa esnan cu ta capta tur cos lihe, ni tempo pa yuda tur esnan cu tin problema cu e materia debidamente. Falta di comprondemiento y ayudo, pero tambe falta di tareanan riba un nivel mas halto por causa problemanan di comportacion di muchanan den klas. Pa e motibonan aki, nos kier introduci tres solucion: 1) Scol Multi lingual, 2) Klassenassistent PO y VO 3) Fondo di Desaroyo di Educacion.
SCOL MULTI LINGUAL
E prome manera pa combati e problemanan aki, ta door di ofrece mas cu un idioma di instruccion na scol. Esaki por hasta wordo haci, sin cu mester cambia e idioma di instruccion officialmente, pero… e scol mester ta bon equipa y facilita pa cu e Gobierno, pa asina directiva hunto cu e maestronan por eherce e tarea aki. UPP lo percura pa bin cu un MB, pa lanta diferente Grupo di Tarea na Directie Onderwijs, pa traha materialnan y pone nan disponibel online. E por encera traduccion y desaroyo di materia y prueba. Ademas tin un projecto cu ya caba a prueba su mes exitoso cu ta yama Projecto Scol Multilingual: Caminda un mucha ta haya educacion den Papiamento prome, pero na e mesun momento ta haya e tres otro idiomanan pareu den un forma di wega. TTO ta Twee Talig Onderwijs, ta ofrece cierto vak den un idioma stranhero: Ingles y Spaño. Studiantenan por scohe pa haya p.e. biologia, matematica, aardrijkskunde etc. na Ingles.
KLASSENASSISTENT
Na di dos lugar, nos tin cu enfrenta e problema di falta di comprondemiento door di duna un mucha mas guiya. Esaki por sosede door di laga un klassenassitent guiya gruponan chikito di mucha cu ta ripiti cierto tareanan riba computer. Un klassenassitent tambe por coregi e tareanan, pa asina e maestro por tin mas tempo pa duna splicacion y tambe guiya e muchanan cu ta compronde y caba cu e materia hopi lihe y mester di materianan addicional riba un nivel mas halto. Esaki lo bin riba nivel di SPO, PO, VO y EPI pa asina subi e cantidad di studiante cu ta gradua.
EQUIPA TUR SCOL IGUAL
Pa ‘level up’ nos educacion, trece riba un nivel mas halto, un Gobierno mester ta mes motiva cu e maestronan y muchanan. Si un Gobierno no ta motiva pa facilita tur scol, nos no por cumpli cu e sostainable Goals di United Nations, nos no por yega na un educacion di calidad. Pe e motibo ey partido UPP lo percura pa lanta un ‘Fondo di Desaroyo di Educacion’ cu no ta mara na ningun Gobierno cu ta sinta. Tur placa eyden lo ta aloca pa Enseñansa y no por wordo uza pa algo otro. Asina nos por logra cumpli cu e reglanan di United Nations, di cual e Meta Sostenibel numero cuater ta: “Educacion di Calidad”. Si tur scol wordo facilita cu e materianan cu un scol mester den ciglo 21, e resultadonan di Enseñansa na Aruba lo subi, ora e cantidad di mucha cu ta keda sinta of ta zak pa nan examen lo baha drasticamente. Alo largo, nos lo wak cu varios problemanan social y problemanan di salud lo baha. No laga e dicho di Nelson Mandela: “Educacion ta e miho arma pa cambia mundo.” keda un dicho so. Ban traha pa logra un miho mañan pa tur.


text:
Na 1986 un grupo di restaurant a cuminsa forma y enfoca riba mercadeo colectivo y na 1994 nan a keda oficialmente funda como Aruba Gastronomic Association (AGA). Algun aña pasa AGA a cuminsa enfoca riba otro topiconan di interes pa e industria di Food and Beverage y asina a opta pa haci cambio na e associacion. A lanta Aruba Food and Beverage Association (AFBA) cu e meta pa ta mas inclusivo di tur miembro den e industria. Como e voz colectivo y autentico pa e industria y e vision ta pa uni tur negoshi di F&B bou di un solo aliansa, creando un voz confiabel y responsabel pa e industria di F&B. Cu tempo lo mester crea un industria husto y saludabel pa opera aden y eleva e nivel di standard pa Aruba por bira conoci como un isla culinario TOP den Caribe.
DICON UN ASOCIACION?
E beneficionan pa pertenece na un asociacion ta hopi. “Pa cuminsa bo ta forma parti di un comunidad di negoshi cu tin un meta comun,” Carolina ta bisa, “nos ta e unico asociacion di F&B reconoci y tin un comunicacion habri cu gobierno y nos ta traha duro pa wordo scucha.” Otro beneficionan ta pa pertenece na un grupo unda bo por comparti preocupacion y informacion cu otro, participa na seminario, evento, trainings y programanan riba diferente topico. Actualmente e temanan mas urgente ta e tax reform, particularmente e parti di tax on tips, staffing y solucion riba e tereno di educacion y trainings. Ta existi un discrepancia entre locual AFBA ta tende di su miembronan y locual por ehempel departamento di labor ta observa, cu ta un tekort na un banda y hopi hende sin trabou na e otro banda. Pa purba traha un brug, AFBA a organisa un job fair pa esnan cu ta buscando trabou. Esaki ta e comienso di un programa cu lo purba, hunto cu otro partners, prepara y forma trahadornan pa nos industria di F&B pa por sigui ofrece servicio di calidad.
Por lesa mas di Carolina su entrevista den nos edicion digital, tanto den Papiamento como na Ingles.


text:
ORANJESTAD – Duana di Aruba ta pidi pasaheronan pa tene kuenta ku produktonan ku ta rekerí pèrmit di importashon na ora di regresá Aruba.
Esaki ta konta pa por ehèmpel remedi, aparatonan elektróniko, mata, karni i produktonan derivá di karni.
Si un pasahero ke bini ku remedi e mester pidi un pèrmit di importashon serka Inspekshon di Salubridat Públiko. Si bo ta usa remedi diariamente, bo mester pidi un pasaporte medisinal serka bo dòkter pa na ora di regreso bo por prueba ku e remedinan ta pa propio uso. E agente di duana por kontrolá esaki na ora di yegada na Aruba.
Pa sierto aparatonan elektróniko un pèrmit di importashon di Gerente di Asuntunan di Telekomunikashon ta obligatorio. Nos ta papia aki di drones i aparatonan di telekomunikashon.
Pa importá karni mester di un pèrmit di importashon di Servisio Veterinario. Ta prohibí pa importá karni òf produktonan derivá di karni for di Amerika del Sur i Amerika Sentral. Ta pèrmití pa importá karni i produktonan derivá di karni solamente for di mataderonan sertifiká di Merka i Europa.
Pasaheronan ku ke bini ku matanan for di eksterior, mester di un pèrmit di importashon di Direktorado di Agrikultura, Krio di bestia i Piskeria.
Si durante kòntròl na ora di yegada duana interseptá aríkulonan prohibí, lo konfiská esakinan mésora i por duna e pasahero un but i hasta por detené e pasahero.


text:
olympic games
-
News
Antorcha Olimpico rumbo pa Tokyo
E recorido di antorcha Olimpico rumbo Tokyo, Japon a inicia cu e candela sendi na Olympia Ancient Sin duda un…Read More »
-
News
Nicole ta elabora riba e buki conmemorativo
Secretaria general di COA, Sra. Nicole Hoevertsz ta elabora riba e buki conmemorativo dedica na tur e 46 atletanan Arubano…Read More »
-
News
Davy ta conta di su experiencia di e Weganan Oimpico
Atleta Olimpico di Sidney 2000 y Atenas 2004, Davy Bisslik ta conta di su experencia como un landador cu a…Read More »
-
News
Willem ta conta di su participacion na Montreal 1976
Atleta Olimpico, Sr. Willem Maduro ta conta nos di su experiencia como atleta di Aruba cu a representa Antiyas den…Read More »
-
News
Buki Conmemorativo 46 atleta Olimpico Arubano
Comite Olimpico Arubano a presenta nan buki conmemorativo di e 46 atletanan Olimpico Arubano Durante un bunita ceremonia celebra na…Read More »
- News


text:
Sorobon ta e promé bich ku a haña kliko di koló pa e proyekto piloto di separashon di shushi na nos bichnan públiko. E proyekto aki ta enserá un kambio di kliko blou pa kliko di koló. A pone 4 diferente koló di kliko ku ta reflehá 4 tipo di shushi.
E kliko bėrdè ta pa restu di shushi (manera sobrá di kuminda), kliko hel ta pa glas (manera bòter i pòchi di glas), kliko blou ta pa karton (manera kaha di karton), kliko oraño ta pa plèstik (manera kùp, tayó i bestèk di plèstik) i kliko di heru ta pa karbon.
Separando shushi di e forma akí bo ta kontribuí na un medio ambiente mas sano i bich mas limpi. E tarea di Selibon pa prosesá shushi tambe ta bira mas fásil i efisiente.
Durante e dos simannan binidero ta bai hasi un análisis di e kantidat i tipo di shushi ku nan ta depositá den e klikonan. Si tin pregunta of komentario riba e proyekto aki, tuma kontakto libremente ku nos.
Ban sigui kuida Boneiru!


text:
Akuerdo entre Riohacha i Kòrsou
Akuerdo entre Riohacha i Kòrsou
Geplaatst op 27 Mart 2019 dor di Ministerio di Enseñansa, Siensia, Kultura & Deporte
Akuerdo di koperashon mutuo riba tereno di Enseñansa, Siensia, Kultura i Deporte firmá entre Kòrsou i La Guajira.
Riohacha- Resientemente durante e festival vallenato Francisco El Hombre na Riohacha, Minister Marilyn Alcalá-Wallé a firma un akuerdo importante ku e Gobernador di La Guajira sr. Wilson Rojas Vanegas. E akto di firmamento a tuma lugá públikamente riba tarima durante e festival kaminda Kòrsou su nòmber a keda resoná. Huntu a yega na palabrashon pa traha mas estrecho ku otro riba e terenonan di Enseñansa, Siensia, Kultura i Deporte. Pronto ta sigui mas informashon.
Ehemplar di e Akuerdo di koperashon mutuo riba tereno di Enseñansa, Siensia, Kultura i Deporte firmá entre Kòrsou i La Guajira. Klik aki pa tuma nota di e akuerdo: Akuerdo Riohacha – Kòrsou


text:
Oranjestad -Diabierna pa mas o menos 9’or y 45, polis ta manda un patruya den Boliviastraat na altura di ex Aqui me quedo pa un situacion un poco straño, un señora a yama bisa polis cu un persona desconoci lo a subi den su auto y a bay cu su auto y su baby cu tabata aden e auto.
Na yegada di e prome patruyanan, un señora lo a baha for di su auto y un desconoci a subi den su auto, un Toyota Yaris color preto A 70681, e baby mucha muher di tres luna di e señora tabata den e auto. Mesora a cuminsa un buskeda pa e auto aki y a pidi pa presencia di slachtofferhulp pa asisti e señora den su desesperacion.
Dilanti Colegio Arubano den Vondellaan, un patruya di polis ta topa cu e auto aki y ta mira e conocido adicto ambulante yama Machete tras di stuur, mesora ta cuminsa un persecusion, cu ta bin caba un poco panort di veld di Marlboro, den Pedro Gallegostraat. Na momento cu e patruya a bay para e auto, e la dal den e auto y asina a logra para e auto aki y mesora a detene e conocido di polis “Machete”.
E baby no tabata den e auto mas y Machete ta bisa polis cu ela laga e baby dilanti un porta di un apartamento den Dr. Henriquezstraat. Mesora un patruya di polis cu tabata cerca a bay na e sitio y enberdad a bin topa cu e baby di apenas 3 luna, canto di un porta di un apartamento pero menos mal cu Machete a laga e baby den sombra fresco.
Polis mesora ta hiba e baby warda di polis na oranjestad y a pidi pa personal di ambulance haci toch un checkeo medico cu e baby.
Machete a keda deteni y transporta pa warda di polis Santa Cruz unda e lo mester bolbe bay duna cuenta di su actonan. Machete ta un adicto ambulante cu constantemente ta keda deteni y despues di dos dia e ta bek riba caya. Ban spera e biaha aki Si nan baha duro riba dje y tene pa basta tempo warda y asina evita pa e sigui haci mas fechoria riba caya.


text:
Diskubrí e vishon di Bonaire Properties relashoná ku desaroyo di e tereno i eksperimentá kon e ex-plantashi ta bai transformá den un parke florisiente.
Kresementu i mantenshon di naturalesa i kultura
Un Boneriano ta orguyoso di su isla. Mantenshon di e karakter outéntiko ta bai man den man ku desaroyo di Landgoed Bolivia.
Naturalesa tin preferensha
Ku eksepshon di e dos Parkenan Nashonal, naturalesa di Boneiru ta bou di preshon. Puntonan di lánsa pa desaroyá Landgoed Bolivia ta pa fortalesé flora i fauna i engrandesé e variedat biológiko.
Desaroyo ku vishon
E kasnan ta bai wòrdu posishoná riba Landgoed Bolivia di tal manera ku nan ta bai inkorporá diskreto den un ambiente natural.
Agrikultura i hortikultura
Boneiru tin e ambishon pa produsí su mes komestibel. Ta pesei Landgoed Bolivia ta ofresé espasio pa agrikultura i hortikultura inovativo i sostenibel.
Eldorado pa eko-turismo
Goza di e naturalesa sin trese esaki den desbalansa òf goza di e naturalesa sin laga señal di distrukshon atras. Esaki ta lema di e mini eko-resort ku ta bin na Landgoed Bolivia.


text:
Konmemorashon Mgr. Julio F. Henriquez
Konmemorashon Mgr. Julio F. Henriquez
Geplaatst op 21 September 2020 dor di Ministerio Enseñansa, Siensia, Kultura & Deporte
WILLEMSTAD- Djadumingu 20 sèptèmber ta fecha natal di Mgr. Julio Henriquez ku ya a keda honrá ku un skol i plaza na su nòmber. Gobièrnu ta konmemorá fecha natal di Mgr. Julio Henriquez dor di hisa bandera na su honor. Mgr. Julio Henriquez ta e promé pastor yu di Kòrsou ku for di 1954 te 1994 a traha komo pastor na Parokia di San Dominico Montaña.
Mgr. Henriquez ta para pa Rèspèt, Disiplina i Prinsipio: Balornan ku nos komunidat mester keda duna atenshon na dje. Gobièrnu di Kòrsou a konstatá ku e bòrchi na e plasa tabata kibrá i a sòru pa na okashon di e fecha natal di Pastor Henriquez pone un bòrchi nobo na e plasa. Ta importante pa pueblo yuda kuida nos mobilarionan den nos infrastuktura pa di e forma ei demostrá honor na esnan ku a yuda den edifikashon i formashon di nos pueblo. Alabes Gobièrnu di Kòrsou ta gradisí skol Maristella VSBO na Montaña ku a adoptá e plasa pa ten’é limpi.Pa e okashon akí Gobièrnu di Kòrsou a bin ku e inisiativa pa for di djasabra 18 di sèptèmber 2020 hisa bandera na e plasa. E bandera a keda hisá den presensia di promé Minister den su kalidat di Minister di Enseñansa, Siensia, Kultura i Deporte sr. Eugene Ruggenaath, Minister di Tráfiko, Transporte i Planifikashon Urbano sra. Zita Jesus-Leito i direktor di Sektor di Kultura i Deporte sra. Lizette Sambo-Velder. Djadumingu 20 di sèptèmber 2020 tambe a hisa e bandera di Kòrsou riba Plaza Julio Henriquez pa konmemorá e fecha natal.
Scouting Antiano “Sint Dominicus Groep” tabata na enkargo pa hisa i baha e bandera di Kòrsou. Gobièrnu di Kòrsou ta gradisí “Sint Dominicus Groep” pa e echo bunita akí. E idea di Gobièrnu ta pa den futuro serkano nos bandera waya kontinuamente riba e plasa tambe komo símbolo di e momentu ora a hisa bandera pa promé bia na 1984. Kual tambe ta e promé biaha ku a hisa e bandera di Kòrsou pa pueblo di Bandariba.
Gobièrnu di Kòrsou ta hasi un yamada na pueblo di Bandariba pa huntu nos kuida e plasa i nos bandera demostrando honor i rèspèt pa lokual ta di nos i mas aún pa nos honra e prinsipionan i balornan di Mgr. Julio Henriquez.
Honor na Mgr. J.Henriquez
“Gobièrnu ta hisa bandera di Kòrsou i ta konmemorá fecha natalisio di Mgr. Julio Henriquez riba e plasa ku ta karga su nòmber.
**riba e potrètnan athunto por tuma nota kaminda Ministernan sr. E.Rhuggenaath i sra. Z.Jesus-Leito ta representá Gobièrnu di Kòrsou i duna Honor na Mgr. Julio F. Henriquez.


text:
Nos invitado den e programa aki ta Sra. Natalie Wanga. Un persona hopi konosi na Boneiru pero ku aworaki ta hopi mas konosi na Hulanda kaminda e ta aparese riba un lista di un partido politiko. Nos a kombersa kune riba su bida i tambe riba su aktividadnan na Hulanda.
Produkshon: Fundashon Históriko Kultural Boneriano
Durashon: 53 minüt
Fuhikubo ta presentá: Natalie Wanga
Nos invitado den e programa aki ta Sra. Natalie Wanga. Un persona hopi konosi na Boneiru pero ku aworaki ta hopi mas konosi na Hulanda kaminda e ta aparese riba un lista di un partido politiko. Nos a kombersa kune riba su bida i tambe riba su aktividadnan na Hulanda.


text:
“Entrante 1 di November pasaheronan cu ta sali y drenta nos pais lo pasa den screening di INTERPOL, pues den caso cu un pasahero ta wordo sospecha, lo percura pa un investigacion mas extenso di e e pasahero.”
ORANJESTAD – Dialuna merdia durante rueda di prensa, Nationaal Centraalbureau Terrorismebestrijding, Veiligheid en INTERPOL (NCTVI) conhuntamente cu Ministerio di Husticia y Asuntonan Social a lansa e sistema actualisa di inmigracion di seguridad na nos frontera esta “RADEX”. Den e contexto di e “landspakket” e seguridad di nos frontera ta un di e metanan den e plan di maneho. Deteccion y ehecucion a base di informacion ta un aspecto esencial pa combati criminalidad riba un manera eficiente y efectivo.
Minister Tjon a splica cu criminalidad ta cuminsa na nos frontera pues e mehoracion di seguridad di nos frontera como e aspecto principal ta un punto esencial den e maneho di Ministerio di Husticia y Asuntonan Social.Entrante 1 di November pasaheronan cu ta sali y drenta nos pais lo pasa den screening di INTERPOL, pues den caso cu un pasahero ta wordo sospecha, lo percura pa un investigacion mas extenso di e e pasahero.
E proyecto aki ta uno cu lo wordo ehecuta bou di maneho di INTERPOL. Lo haci uso di e base di informacion di INTEPROL pa deteccion y ehecucion como tambe lo hiba un maneho preventivo den combati criminalidad. Tambe, lo duna sosten na autoridadnan cu ta maneha nos frontera den e ehecucion di e tareanan di supervision. Den cuadro di e proyecto aki, e siguiente departamentonan lo traha hunto; Departamento di Cuerpo Policial Airport, Interpol Aruba, Migracion Aruba, Koninklijke Marechaussee, Departamento di Seguridad Aruba, Ministerio Publico Aruba, Guarda Costa y Guarda nos Costa Aruba.
Conhuntamente cu Gamma IT Solutions, kende ta e compania encarga cu e sistema di RADEX cual ta e “Border Control Management System” cu ta liga na e sistema di Migracion Aruba, a logra pa haci e proyecto aki posibel. Pues, cu esaki, lo haya acceso di informacion necesario pa por identifica personanan cu por wordo sospecha di criminalidad. Lo logra haci trabou preventivo riba personanan indesea, tambe lo haya acceso na informacion necesario pa haci investigacion riba documentonan di identidad y di biahe. Por medio di e medidanan presenta, lo percura pa personanan indesea no logra drenta Aruba, y asina preveni y/of stroba actonan criminal.


text:
Artur a describi cu trabou cu e tin como esun responsabel pa trese e mortonan cu a wordo lubida. Artur y Denys, dos hoben di Ukrania, tin e trabou mas duro di busca curpa nan di hende nan particular y soldaatnan morto di e guera cu tin. Esaki ta trata di colecta curpa nan di e Rusonan pero tambe di e banda na contrario.
Artur ta bisa cu e trabou ta pa sigura cu ningun cadaver ta keda den e area nan di guera.
Artur ta comenta cu e ta consciente cu su trabou ta hopi peligroso y den mesun rosea ta considera cu e riesgonan cu e ta tuma ta hustifica , paso segun e ta bisa : “e mas importante ta pa saca e mortonan di e guera teribel”.


text:
Minister Dangui Oduber A reuni cu Camara di Comercio tocante e programa nacional di vacunacion
Minister Dangui Oduber
A reuni cu Camara di Comercio tocante e programa nacional di vacunacion
ORANJESTAD – Dialuna atardi Minister di Turismo, Salubridad Publico y Deporte Sr. Dangui Oduber a reuni cu e bestuur di Camara di Comercio. Den un manera hopi transparente e mandatario a presenta e programa nacional di vacunacion. E tabata un encuentro fructifero caminda a discuti diferente tema.
Minister Oduber a mustra Camara di Comercio con e programa nacional di vacunacion ta canando. A papia riba fechanan di entrega di e vacuna como tambe e cantidad di vacuna cu tin planea pa ricibi. Minister Oduber a indica na Camara di Comercio e capasidad di cuanto persona por vacuna riba un dia. Di e forma aki Camara di Comercio ta haya un bista di kiko nan por spera den e lunanan nos dilanti y traspasa e informacion valiosonan aki serca nan miembronan.
Minister Dangui Oduber y Camara di Comercio a intercambia pensamento riba turismo y economia. E programa di vacunacion ta hopi importante pa e recuperacion di Aruba su turismo y economia. Unabes mas y mas hende ta vacuna Gobierno por flexibilisa e medidanan impone, por ehempel e orario di cierre y toque de queda. Esaki lo trece aumento den e benta pa e negoshinan den e sector turistico.
Den cuadro di esaki Minister Oduber a pidi Camara di Comercio pa nan cooperacion den yuda Gobierno cu e parti di registracion. Camara di Comercio a bay di acuerdo cu nan lo yuda percura pa tur compania registra nan empleadonan pa haya e vacuna. Camara di Comercio tambe ta di pensamento cu e vacuna ta e unico herment cu tin pa Aruba por Sali di e pandemia aki y cuminsa recupera su economia.
Minister Oduber ta contento cu Camara di Comercio a ofrece pa yuda den e proceso importante aki y ta consiente con importante esaki ta pa Aruba su economia. Danki pa contribui cu pais Aruba.


text:
Keda sin cumpli ta pone bienestar di henter Aruba na peliger
ORANJESTAD – Na maart 2020 na momento cu Aruba mester a cera su frontera y Gobierno a keda sin mucho entrada, Minister di Finansa mester a haci un ehercicio di emergencia pa asina por a cubri tur e gastonan vital di gobernacion y percura pa e servicionan vital manera SVB y AZV por a keda stabiel. Aki ta unda a purba corta tur caminda un poco pa asina por a sigura e pago di e servicionan vital tanten cu ta warda riba e yudansa cu a pidi na Hulanda. Di e presupuesto a logra corta alrededor di 90 miyon florin di cual un parti tabata gasto di personal di Gobierno cu a suma un recorte di 12,543%, y cu efectivamente ta bira un recorte di 12,6%. E recorte a consisti di 5% di salario, 50% di vakantieuitkering, 50% di reparatietoeslag y 50% di najaarstoeslag. E prima cu ta wordo paga na januari, e voorjaarstoeslag, a keda intacto pa motibo cu ora a haci e ehercicio di emergencia a tene na cuenta e gastonan te cu 31 december 2020. Esaki ta e origin di e recorte aki. Parti di e resultado di un recorte di emergencia den Presupuesto 2020 pa por a enfrenta e pandemia wardando yudansa for di Hulanda.
Gobierno a haci e calculonan necesario y a manda un peticion pa yudansa di Hulanda. Desde inicio Hulanda a indica bon cla cu nan no ta duna un debchi si Aruba mes no haci un sacrificio. Esey ta e punto di salida pa Hulanda presta Aruba placa pa nos por enfrenta y surpasa e reto economico y financiero cu e pandemia a trece cune. Pa presta Aruba placa, Conseho di Minister di Reino a pidi conseho for di CAFT pa asina nan haya sa kico asina por a pone como condicion pa e prestamo. Nan a mira e esfuerso cu Gobierno di Aruba a haci pa mantene e ordo y dignidad di e Pueblo na momento cu e pandemia a haci su entrada y nan a recomenda Conseho di Minister di Reino pa haci un recorte asina, un condicion pa duna e prestamo. Gobierno di Aruba ningun momento a bin cu e recorte aki como un condicion. Ta con Aruba por pone condicion pa Hulanda siendo cu ta nan ta presta e placa? Esey ta ilogico. E ehercicio di emergencia cu Aruba a haci, a wordo etala pa Conseho di Minister di Reino como un condicion pa Aruba haya placa fia. E mesun organo aki ta esun cu a dicidi di pone e recorte aki como un condicion generico pa presta placa na e otro Paisnan den Reino tambe.
E ta bisto, cu keda sin cumpli cu e recorte di 12, 6% lo pone e prestamo di Hulanda na peliger y esaki lo pone bienestar di henter Aruba na peliger.


text:
Paris Hilton tin miedu ku teroristanan ta atak’é.
E yu muhé di e famia ku ta doño dje kadena hotelero, Paris Hilton tin miedu ku individuo òf gruponan terorista lo tiné na bista. “Mi ta un persona konosí i sigur por ta di interes pa nan”, asina el a bisa den un entrevista ku Diario De Ibiza. Último tempu e modelo ta wak mas rònt di dje. “Lo ke a pasa ta horibel. E atakenan resien na Nice i Alemania ta teribel. Mi ta sinti repugna i e kosnan ei ta duna hende miedu. Ora ku mi ta biaha, sorto di kosnan asina ta pasa den mi kabes”, Paris Hilton ta konta.
Último añanan e ta traha komo dj. No opstante di su miedu, e no tin idea di laga un grupo di seguridat rondon’é. Algun artista ta biaha ku 10 bodiguart, pero ami semper ta biaha sin seguridat. Mi ta gusta kore paranda ku mi amigunan meskos ku otro hende ta hasi.


text:
12 di yüni
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
12 di yüni ta e di 163 dia di aña (164 den un schrikkeljaar) riba e kalènder gregoriano. Ta resta 202 dia pa e aña terminá.
A sosodé[editá | editá fuente]
A nase[editá | editá fuente]
- 1929 - Anne Frank (f. 1945), hóben hudiu renombrá pa su diario.
A fayesé[editá | editá fuente]
A selebrá/konmemorá[editá | editá fuente]
- Brazil - Dia di San Valentin
- Filipinas - Dia di Independensia


text:
“Dios ta amor… y amor ta Dios,
maske mi no ta na e mundo aki, tur dia lo mi ta banda di boso Curazon, mi por stens di loke Señor ta hasi”
Salmo 33
Na nomber di su yiu y henter famia nos kier a anuncia fayecimento di
Sr. Andres Juan Eckmeyer
Mihor conoci como: “Dechi” of “Andy”
*30-11-1940 – †06-02-2021
Acto di entiero lo tuma lugar diabierna 12 di februari 2021 na misa Santa Anna na Noord di 9’or pa 11’or di mainta despues saliendo pa Santana catolico na Noord.
Pa motibo di e situacion actual di COVID-19 y cumpliendo cu reglanan stipula dor di DVG, nos ta pidi pa mantene distancia social, no ta duna man pa condolencia y uzo di tapa boca ta obligatorio.
DESPUES DI ENTIERO NO TA RICIBI BISHITA DI CONDOLENCIA NA CAS.


text:
PALM BEACH – Diaranson merdia na Riu Antillas durante di un trabou di mantencion un trahado a resulta herida.
E trahado a perde balans despues cu el a habri un slang di presion. El a cay for di un haltura considerabel. E persona a perde hopi sanger y tabata bayendo for di tino. Posiblemente e lo a fractura un di su brasanan.
Ambulance a presenta na Riu Antillas cu urgencia. E personal medico a cuminsa trata e victima. Despues di a pone e trahado riba cama di ambulance, el a wordo transporta pa Hospital.